Borgoina - Wikipedia, entziklopedia askea.\n(«Burgundia» orritik birbideratua)\n- Guztira 31,582 km2\n- Zenbatespena (2011) 1.642.734 bizt.\n- Dentsitatea 52,01 bizt./km2\n3 Biztanleria eta ekonomia\n4.1 Borgoinako Dukerria\n5 Borgoinar ezagunak\nBorgoina eskualdeko mapa fisikoa.\nParisaldeko arroa eta Rodano ibaiak ureztaturiko lurraldeak elkartzen ditu antzinako dukerri ospetsu honek. Goi-lautada batek hartzen du ia osorik, eta altuera emendatuz doa lurrak hegoalderantz zabaltzen diren heinean. Muinoak eta lautadak tarteka ageri dira, eskualdeen arabera.\nYonne (89), Côte-d'Or (21), Nièvre (58) eta Saône-et-Loire (71) departamenduek osatzen dute.\nBiztanleria eta ekonomiaAldatu\nDesagerturiko jarduera ekonomiko baten gune oparoa (zurgintza) eta atzera jo duten beste batzuen lurraldea (ardi-azienda, ardogintza) izanik, industrializazioak bigarren maila batean utzi zuen Borgoina, alboko industria hirien mesedetan (Paris eta Lyon, nagusiki). 1861. urtean, Borgoinak egun baino hirurogei mila biztanle gehiago zituen (1.714.000). Emigrazioa etengabea izan da orain dela ehun urtetik hona.\nNekazaritzak kontzentrazio handia izan du: abeltzainek lehenik, nekazariek ondoren eta ardogileek azkenik. Borgoina mahasti-lurralde oparoa da: bertan egiten da Frantziako eta munduko ardo ospetsuenetako bat: Bourgogne. Industria, gutxi garatua oraindik, oso bizkor zabaldu da azken honetan. Lyondik gertu dagoen hegoaldera (Saône-et-Loire departamenduko Le Creusot, Autun, Digoin eta Mâcon) askotariko industria modernoa bildu da (lurraldeko industria langileriaren %42).\nGainerako departamenduetako industria barreiatuagoa dago. Dijon, Paris eta Lyon artean dagoen hiria, Borgoinako hiriburua da, lurraldeko administrazio-, merkataritza- eta unibertsitate-hiri nagusia. Hiri modernoa da (enpleguen %62 zerbitzu alorrekoak dira) eta ohiko janari-industriaz gainera (bertako ziapea guztiz ospetsua da), mekanikaren, elektrizitatearen eta elektronikaren alorrak oso bizkortu dira.\nErromatarrak iritsi ziren garaian (K.a. I. mendea), eduarrak (Aedui) bizi ziren Burgundia aldean. Erromatarrek hartu, eta lurraldea Lyon izeneko probintzia barnean geratu zen. Germaniarrak (burgundiarrak) bertan kokatu ziren V. mendearen erdialdean, eta Burgundiarren Erresuma izena eman zioten erreinu berriari. Gundebaldo burgundiar erregeak (516. urte aldera hila) herri hartako lehen lege-kodea idatzi zuen. Gorabehera batzuen ondoren (Klovisen seme Klodomirek Sigismundo, Gundebaldoren semea, hil zuen 524an), erreinua frankoen esku geratu zen 534an.\nBurgundiako bigarren erreinua etorri zen ondotik, Gontran (561-592) Klotario I.aren semeak herentzian hartua: hala, Orléansetik Aostara eta Sensetik Proventzako Arleseraino hedatu zen. Merovingiarren eta karolingiarren mende egon zen urteetan, Burgundiak nolabaiteko autonomia atxiki zuen. 843ko Verdungo Itunaren ondorioz, Burgundia Karlos Burusoilari egokitu zitzaion eta Franche-Comté delakoa Lotario I.aren esku geratu zen.\nKarlos Burusoilak Burgundiako Dukerria sortu zuen hil aurretik, 877an, Boson bere koinatuarentzat. Bi Burgundia eratu ziren Boson Proventzako errege bihurtu ondoren: Juraz haraindiko Burgundia edo Burgundia Beherea (Arles hiriburu) eta Juraz honaindiko Burgundia edo Burgundia Garaia (Auxerre hiriburu). 934. urtean, bi Burgundiek bat eginik, Burgundia-Proventzako Erresuma sortu zen, Arles hiriburu, Frantziako koroari lotua egon bazen ere. 1034an germaniar enperadorearen mendeko lurralde bihurtu zen Arlesko Erresuma.\nArtikulu nagusia: «Borgoinako Dukerria»\nRodolfo Borgoinakoa Frantziako erregea hil ondoren (Auxerre, 936), Kapeto leinua koroaren jabe egin zen, eta Borgoina Frantziari loturiko dukerri bihurtu zen. Frantziako errege Roberto II.ak, Berta Borgoinakoaren senarra zenak, bereganatu zuen lurraldea, baina hura 1031n hil ondoren, Borgoina autonomo bihurtu zen berriz ere. Kapeto dinastia 1361. urtean iraungi zen (Filipe I.a Rouvreskoa izan zen azken dukea).\nFilipe Ausarta, Karlos V.a Frantziako erregearen anaia gazteena, izan zen Valois etxeko lehen Borgoinako dukea. Borgoinako Dukerriaren garai oparoenen hasiera zen. Filipe II.ak Arles, Franche-Comté, Flandria, Artois eta Nevers lurraldeak bildu zituen bere dukerrira. Joan Lurgabea haren semea Bourguignons edo borgoinarren alderdiburu bihurtu zen Armagnac-ekoen aurkako guduan (1404-1419) eta Karlos VI.a Frantziako erregeak hilarazi zuen.\nAita hil ondoren duke bihurtuta, Filipe III.a Onak (1419-1467) Macôngo konderria bere egin eta dukerriko lurraldeak zabaldu zituen Pikardia, Belgika eta Holanda aldera. Garai hartako printze ahaltsuenetakoa zelarik, lurralde burgundiar guztien batasunaren sinbolo bihurtu zen Urrezko Ahari-larruaren Ordena sortu zuen. Karlos Izukaitza (1467-1477), haren seme bakarrak liskarra baizik ez zuen ikusi Luis XI.a Frantziako erregearekiko harremanetan, eta ez zuen batere asmatu suitzarren eta lorrenatarren aurkako gerretan. Nancy aldean hil zen, eta alaba bat utzi zuen oinordeko: hilabete batzuk geroago, Austriako Maximilianorekin ezkondu zen Maria Borgoinakoa.\nLuis XI.ak Borgoinako Dukerria konkistatu eta Frantziako Iraultza arte garrantzi handia izan zuen parlamentua antolatu zuen Dijonen (1480). Austriako koroak, bestalde, Borgoinarako eskubideak jaso zituen Maximiliano eta emaztearengandik, baina 1526. urtean Borgoinako Parlamentuak (États de Bourgogne) Karlos V.a bertako jaun izan zedin gaitzetsi eta enperadore germaniarrak Cambrai eta Crépyko itunak (1529 eta 1544) izenpetu behar izan zituen, Borgoinarekiko zituen asmoei uko eginez.\nJean-Philippe Rameau (1683-1764), musikagilea.\nGustave Eiffel (1832-1923), arkitekto eta ingeniaria.\nAlice Prin "Kiki" (1901-1953), abeslari, modelo eta margolaria.\nAntoine Griezmann (1991-), futbol-jokalaria.\n↑ Burgundia izen historiko gisa erabil daiteke. Euskaltzaindia. (2008-05-30). 154. araua: Europako eskualde historiko-politiko nagusiak. .\n↑ Loi n° 2015-29 du 16 janvier 2015 relative à la délimitation des régions, aux élections régionales et départementales et modifiant le calendrier électoral, legifrance.gouv.fr\n↑ Populations légales 2011 des régions Insee.fr\n(Frantsesez) Borgoinako webgune ofiziala\nAzken aldaketa 26 uztaila 2020(e)an, 15:29(e)tan\nOrriaren azken aldaketa: 26 uztaila 2020, 15:29.


Gazteria, mugikortasuna eta enpleguari buruzko europar mintegia, Arrigorriagan | Geuria\nArrigorriagak Gazteria, Mugikortasuna eta Enplegua Europar Mintegiaren I. Edizioa hartuko du apirilaren 17tik 19ra bitartean. Nerbioi Ibaizabal eskualdeak mugikortasunerako 7 europar beka eskainiko ditu\nGazteentzako kalitatezko enplegurako aukerak sortu, gazteei zuzendutako konfiantza esparruak garatu, gazteei euren prestakuntza eta trebakuntza hobetzea ahalbidetuko dien nazioarteko esperientzietarako sarbidea erraztu, eta zailtasun gehien dituzten taldeei zerbitzuen eta laguntzen sare jasangarri bat bermatzea dira Gaztedi Nerbioi Ibaizabal programaren helburuetako batzuk. Ildo horietan, 2018rako bi programa aurkeztu ditu. Alde batetik, Gazteria, Mugikortasuna eta Enpleguari buruzko Europar Mintegia eta bestetik, mugikortasunerako 7 europar beka.\nApirilaren 17an, 18an eta 19an Gazteria, Mugikortasuna eta Enplegua Europar Mintegiaren I. edizioa ospatuko da Arrigorriagan, Lonbo aretoan. Egitasmo horren xede nagusia da europar mugikortasunaren esparruan gazteek eskura dituzten aukerak eta tresnak ezagutzera ematea. Bertan, esparru tematiko ezberdinetan esperientzia eta europar ikuspegia duten pertsonen parte hartzea izateaz gain, europar mugikortasun beken deialdian izena emateko prozesua zabalduko da. Mintegia aurretiko urrats eta esparru egoki gisa planteatzen da interesa duten pertsonek informazioa zuzenean jasotzeko aukera izan dezaten, bai ikasteko zein lan egiteko europar mugikortasunari dagokionez, bai jarraian eskainiko den mugikortasun beka programari dagokionez.\nHorren harira, Nerbioi Ibaizabal eskualdeak europar mugikortasuna sustatzeko zazpi beka eskainiko dizkie interes akademikoak edo laboralak dituzten eta gutxieneko trebakuntza akademikoa duten (erdi-mailako gradua) eskualdeko 18 eta 30 urte bitarteko gazteei. Bekek hiru hilabeteko iraupena izango dute eta hizkuntza-prestakuntzarekin osatuko dira. Nazioz haraindiko bitartekari batek taldea lagunduko du harrera-herrialdean den bitartean eta bertara joaten den gazte bakoitzak egonaldian zehar lagunduko dion harremanetarako tutore bat izango du. Hautaketa-prozesuan parte hartu ahal izateko, interesa duten gazteek izena eman behar dute apirilaren 16a baino lehen www.nerbioiibaizabalgaztedi.eus webgunean edo, bestela apirilaren 17an, 18an eta 19an Arrigorriagan ospatuko den Gazteria, Mugikortasuna eta Enplegua Europar Mintegian bertan. Mugikortasun beka hauei esker 18 eta 30 urte bitarteko gazteek aukera izango dute Europako beste eskualdeetako enpresetan praktikak edo ikaskuntza-prozesuak garatzeko.\nArakaldoko, Arrigorriagako, Basauriko, Etxebarriko, Galdakaoko, Orduñako, Orozkoko, Ugao-Miraballeseko, Zaratamoko eta Zeberioko Udalek bat egiten dute Gaztedi Nerbioi Ibaizabal programan, eta Bizkaiko Foru Aldundiaren babesa du.\nGazteria, Mugikortasuna eta Enplegua I. Europar Mintegia\nApirilak 17, asteartea\nIrakasleentzako eta hezkuntza eta gazteria esparruetan lan egiten duten langileentzako mugikortasuna\n09:00-09:30 Harrera eta izen-ematea\n09:30-09:45 Hasiera eta mintegiaren aurkezpena. Maite Leizaola Bizkaiko Behatokiko Zuzendaria, Asier Albizua Arrigorriagako alkatea\n09:45-10:00 Hasierako hitzaldia: Iñigo Alvarez de Eulate (Gestores Europeos)\n10:00-10:45 Hezkuntza irakasleentzako europar mugikortasunerako aukerak: Xabier Ugarte (Txorierri Politeknika Ikastegia)\n10:45-11:30 Gazteria esparruan lan egiten duten langileentzako europar mugikortasunerako aukerak: Salvatore Anselmo (Made For Skills S.r.I. Palermo-Italia)\n12:00-12:45 Nola hartu parte gazte-trukeen esparruan garatzen den europar egitasmo batean: Alex Lopez (Kiribil Sarea)\n12:45-13:30 Elkarteen parte-hartzea Europako Elkartasun Kidegoan: Raul Puerta (Injuve-Erasmus+: Gazteria kudeaketarako Espainiako Agentzia Nazionala)\nEnplegurako mugikortasuna (26-35 urte)\n15:00-18:00 Gazteei zuzendutako saio praktikoa. Lanerako mahai-inguru tematikoak eta txandakakoak: Atzerrian lan bat aurkitzeko aukerak; Zure lehen EURES lana; Erasmus ekintzaile gazteak (Paloma Lozano – Innogate to EU); langile gaituen eta ikerlarien mugikortasuna (Carmen Mendez – Bizkaia Talent); Europar mugikortasunerako Nerbioi-Ibaizabal beka programa\nApirilak 18, asteazkena\nGazteen ikaskuntzarako mugikortasuna (16-26 urte)\n17:30-20:30 Lanerako mahai-inguru tematikoak eta txandakakoak: Europako Elkartasun Kidegoan diren ikaskuntzarako eta praktiketarako aukerak; Nola hartu parte unibertsitario gazteentzako mugikortasun proiektuetan; Lanbide Heziketako ikasleen mugikortasuna; Lanbide-orientazioa. Gaitasunak eta garapen profesionala; Hautagaitza baten prestaketa, CVa, Europass- Gaitasunen Europar Pasaportea; Europar mugikortasunerako Nerbioi-Ibaizabal beka programa\nBoluntariotzarako mugikortasuna (16-20 urte)\n17:30-20:30 Lanerako mahai-inguru tematikoak eta txandakakoak: Nola hartu parte Europako Boluntario Zerbitzuan; Nola hartu parte gazte-truke proiektuetan; Europar mugikortasunerako Nerbioi-Ibaizabal beka programa\nSailkatuta: Enplegua, Europar mintegia, Gazteria, Mugikortasuna\nProbidentzia ikastetxeak 85 urte Basaurin


Ezker Iraultzailea - Editoriala: Sozialismoaren aldeko borrokan klaseko independentzia berreskura dezagun\nETAren su etenaren ondoren, negoziazio prozesuaren inguruan eman diren azken gertakizunek erakusten dute zein oztopo boteretsu dauden kapitalismoaren markuan Euskal Herriaren eskubide demokratikoak lortzeko.\nLeninentzat klaseko independentzia defendatzea oinarrizkoa zen arazo nazionalarekiko ere. Zein zen beretzat klaseko independentzia bermatzeko modua? Burgesiaren aurkako borroka iraultzailea planteatzea\nEstatuaren aparatutik bolada errepresiboa etorri da PPk eta PSOEk bere garaian onartu zituzten lege erreakzionarioetan oinarrituta. Azken asteetan errepresioaren igoera ikusi dugu: atxiloketeiz gain, Auzitegi Nazional espainiarrak ezker abertzaleko 37 militanteren prozesamendua baieztatu du “banda armatuko kide” izatea argudiatuta. Bestalde Baltasar Garzon epailearen 35/02 sumarioarekin guardia zibilak eta Ertzantzak herriko tabernak okupatu dituzte Alderdien Legea aplikatzen jarraituz. Ohikoa den bezala gertaeren orduan, euskal burgesiak ez du dudarik izan bere indar polizialak bidaliz guardia zibilaren ekintza babesteko, “indarrean dagoen legea” bete behar dela aitzakia erabiliz, hau da, Alderdien Lege erreakzionarioa babestuz. Horrela erakusten dute PNVk eta Eusko Jaurlaritzak nola defendatzen dituzten Euskal Herriaren eskubide demokratikoak.\nBestalde, Estatu espainiarreko epailetza, frankismoaren txarrenarekin identifikatzen direnek kontrolatzen dutena esparru askotan, Parot doktrina aplikatzen ari da, beren kondena bete duten presoei bizitza osorako kartzela zigorra ezarriz. Errepresio aukera hauek, ez da ahaztu behar, PSOEko agintariek oparituak eta PPk aplikatutakoak izan ziren.\nESKUINA PROZESUA SABOTEATZEN\nErrepresioa eta errepresio gehiago. “Justizia” espainiar erreakzionarioaren mailua eta diktadura frankistatik depuratu gabe jarraitzen duen Estatu aparatua (faxistez, torturatzailez eta hiltzailez beteta) prozesu hau lehertzeko asmo guztiarekin dabiltza PSOEren Gobernuak kontzesioak egiten ari denaren aitzakia erabilita.\nEstrategia bistakoa da: PPk ez du nahi, Euskal Herriko eskubide demokratikoei kontzesiorik egitea eta euskal preso politikoen eta hauen senideen egoera injustua konpontzea. Aldi berean, Zapateroren Gobernua desgastatzeko ahal duen guztia egiten ari da, eskuinak berriro boterea hartzearen asaltoa prestatuz. Eztabaida mahai edo foroetan hitzegitea alperrikakoa izango dela esatera heldu dira PPko agintariak, Gobernura heltzean edozein akordio indargabetuko dutela adieraziz. Tankera berean, PPk mehatxuekin jarraituz azaldu du, Zapateroren Gobernua Batasuna legalizatzen saiatzen bada CGPJko (Consejo General del Poder Judicial) eta Auzitegi Goreneko gehiengoa erabiliko dituela saiakera atzera botatzeko. Jarrera probokatzaile honek erakusten du PPren aparatua PSOEren Gobernuarekin amaitzeko edozer gauza egiteko prest dagoela. Horrekin jarraitu dute beste behin komunikabideak erabilita, ETA eta Al Qaedaren arteko harremanak erakutsi nahian ibili dira azido borikoaren gaiarekin.\nHau ez da alderdiaren jarrera soilik. PPren bidez isladatzen da burgesia espainiarraren eta hau sostengatzen duen Estatu aparatuaren izaera. Inoiz ez dituzte onartu Euskal Herriaren eskubide demokratikoak. Nola espero dezakegu hauek, negoziazio mahaietan, Euskal Herriari erabakitzeko eskubidea aitortzea lurralde batasunari eta bere etorkizunari buruz?\nEUROPAKO PARLAMENTUAREN “BABESA”\nEsperientzia historikoak erakusten du burgesia espainiarrak eta frantziarrak, ez dutela Euskal Herriaren autodeterminazio eskubidea onartuko. Euskal Herriaren mugak gaindituko lituzkeen masa mugimenduen bidez lortu daiteke soilik eskubide hau.\nProzesu honekin, lor daiteke euskal preso politikoak eta errefuxiatuak etxera ekartzea. Hori aurrera pauso garrantzitsua litzateke, borrokalari asko langile klasearen batailoietan sartzearen aukera egongo bailitzateke sozialismoaren alde borrokatzeko. Baina prozesu honen mugak garbi daude. Euskal Herriaren eskubide demokratikoak ez dira lortuko negoziazio mahaietan erabili daitekeen trebetasunari esker. Langile klasea buru izango duen masa mobilizazioa sortzeko gaitasunean dago oinarria, sozialismoaren aldeko borroka argi eta garbi planteatuz.\nEuropako Parlamentuko eztabaidarekin itxaropena sortu da, gatazkaren internazionalizazioak honen konponketan izan dezakeen garrantziagatik. Baina Europako Parlamentua, burgesia europearraren instrumentua den heinean Estatu Frantziarraren eta Estatu Espainiarraren interesak defendatzera mugatuko da. Onartu duten textuak erakusten du Euskal Herriko benetako gatazka ukatzen dutela. Burgesia europearrak nazio eta herri zapalduen eskubide demokratikoak babestuko dituela pentsatzea akats larria da. Yugoslaviaren adibidea hor dago. Kroazia, Eslovenia edo Montenegrok ikusi dute zapaltzaile batzuk nola utzi dieten bidea beste zapaltzaile batzuei, inperialismo alemanarriaren kolonia politiko eta ekonomiko bihurtu dira. Autodeterminazio eskubidea inperialismoaren bidez bermatu daitekeela ustea gogor ordaindu daitekeen iruzurra da. Kurduak Iraken, inperialismo estatubatuarraren “babesean”, ordaintzen ari dira.\nEuskal Herrian, Europa guztian bezala burgesia eta langile klasea dauzkagu aurkako interesekin. PNV eta EAk polizia onaren papera joka dezakete interesatzen zaien guztietan baina prozesu honetan duten helburuetako bat Ezker Abertzalea bide instituzionalera eramatea da. Autodeterminazio eskubidearen eta sozialismoaren aldeko borroka desagertarazi nahi dituzte, horrek Estatu frantziar eta espainiarrarekin aurrez aurreko borroka inplikatzen baitu.\nEuskal burgesiaren nazionalismoa bere poltsikoa hasten den tokian amaitzen da. Prozesu honekiko erabiltzen dituen azpijoko guztiak pribilegio gehiago lortzeko eta langile klasea esplotatzeko aukera handiago izateko dira. Estatutua bernegoziatzeko erabili nahi du prozesua, bere interesak defendatzeko, CIUk Kataluinian egin duen moduan. Ez dago oinarririk eukal burgesiarengan konfidantzarik izateko, eskubide demokratikoak edo langileen eta gazteriaren egoera ez dira hobetuko hauekin kolaboratuta. Gure kontsigna hau izan behar da: Fronterik ez euskal burgesiarekin, independentziazko klase politika baizik!\nGaur inoiz baino gehiago sozialismoaren bandera altxatu behar dugu eta langile klasearen mobilizazioetan babestuta eskuin erreakzionarioaren eta sistema ekonomiko honen aurkako ofentsiba tinkoa planteatu behar da. Presoen askatasuna, Alderdien Legearen eta langile klaseari kalte egiten dioten lege erreakzionarioen abolizioa eta autodeterminazio eskubidearen exijentzia programa sozialistari uztartuta joan behar dute gizartearen gehiengoaren mesedetean. Langile klaseak soilik, muga nazionalen gainetik elkartuta (Errusiako iraultzan ikusi genuen bezala) eta programa sozialista eta iraultzaile batekin armatuta, dauka indarra eskubide demokratikoak lortzeko eta gizartea aldatzeko.\nBizi dugun une historikok ez du pesimismorako lekurik uzten. Latinoamerika astintzen ari duten gertakizun iraultzaileak eta batez ere langile klasearen borrokak boterea hartzeko Venezuelan, Bolivian eta Mexikon, inspirazio bat dira mundu guztiko langile eta herri zapalduentzat. Kapitalismoaren aurkako mundu mailako borroka da hau. Langile klasea indartsua da ideia erreformisten ilusiotik askatzen bada. Erreformismoak beti promesten du negoziazioen bidez arazoak konpondu daitezkeela eta klaseko borrokarako ez dagoela antolatu beharrik. Langile klasearen borrokarekin soilik, proletalgoaren metodoak diren greba orokorra eta altxamenduarekin, programa sozialista bati uztartuta lortuko dugu gure askatasun irrika asebetetzea.


Konputazio kuantiko - Wikipedia, entziklopedia askea.\nOinarrizko informazio-unitate gisa bit kuantikoa darabilen ordenagailua\nKonputagailu kuantikoak edo ordenagailu kuantikoak konputazio kuantikoan oinarritzen diren ordenagailuak dira. Honek esan nahi du ohiko konputagailuek ez bezala qbit-ekin lan egiten dutela, eta ez bitekin.\nQbit-ek 3 egoera logiko izan ditzakete, ohiko bit-ak dituen 0 eta 1 eta hirugarren kasu berezi bat, 0 eta 1 aldi berean dituen kasua. Fisika kuantikoak dioenez bi posizioak batera eduki ditzakegu ‘superpotentzia’ deritzon fenomeno batean. Hirugarren egoera honetaz gain, konputagailu kuantikoek ate logiko bereziagoak eta batez ere algoritmo berrien inplementazioa ahalbidetzen dute.\n1 Historia eta hastapenak\nHistoria eta hastapenakAldatu\nTeknologiaren historian zehar, gizakia beti saiatu da konputagailuen elementuak ahalik eta txikien egiten, modu horretan konputazio prozesua azkartu egiten baita. Gaur egun, txikitze honen muga fisikoa nanometroen eskalan ezarri da eta dagoeneko 7nm-ko transistoreak fabrikatzen ari gara.\n1985-an, David Deutsch ingeniariak lehen konputagailu kuantiko unibertsala deskribatu zuen, honen ezaugarrien artean edozein algoritmo kuantiko gauzatzeko ahalmena izendatu zuelarik.\n1993-an Charles Benett-ek teletransporte kuantikoari buruz hitz egin zuen Hau izango zen, hain zuzen ere, komunikazio kuantikoaren garapenarentzako lehen urratsa.\n1996-ean Lov Grover-ek “Groverren algoritmoa” garatu zuen, edozein bilaketa gauzatzeko gai zena (ez oso azkar) eta eraginkortasun handiarekin lan egiten zuena.\n1998-an lehen qbit-a garatu zen Massachusetts-eko teknologia institutuan, aminoazido disoluzio batetik abiatuz. Urte berean 2 eta 3 qbit-eko makinak jarri ziren martxan.\n2005-an lehen qbyte-a eraiki zen Austrian, ioi tranpen bidez zortzi qbit bateratuz.\n2011-n D-Wave Systems enpresak lehen konputagailu kuantikoa saldu zuen, bere prezioa hamar milioi dolarrekoa izan zelarik.\n2012-an IBM enpresa qbit-etan oinarritutako lehen txip-ak eraikitzen hasi zen. Garatzaileen arabera, 14 bat urte barru txip hauek komertzializatuak izango dira eta edozeinek izango du hauek erabiltzeko aukera.\nAplikazio interesgarrienetako batek kriptografiarekin du zerikusia. Gaur egungo kriptografian, metodo erabiliena ehunaka digituko bi zenbaki lehen biderkatzearena da. Zenbaki hori bakarrik jakinda ezin daiteke bi zenbaki hauetako bat lortu gaur egungo ordenagailuekin, baina ordenagailu kuantikoekin, aldiz, bai. Aplikazio hau erakundeentzat oso interesgarria izan daiteke, historian zehar izan dira momentuak non zenbaki klabeak filtratu egin diren, hauek jakin gabe.\nBeste aplikazio interesgarri bat objektuetan dauden materialen analisia gauzatzea da, ideia konplexua da azaltzeko baina garbi esan daitekeena da hauek konpaktuak izatea lortu ezkero gaur egungoak baina askoz eraginkorragoak diren detektoreak lortuko genituzkeela.\n↑ Gershenfeld, Neil, and Isaac L. Chuang. "Quantum computing with molecules." Scientific American 278.6 (1998): 66-71.


Bertso topaketa Jon Sarasua eta Andoni Egañarekin, larunbatean | Gabriel Aresti euskaltegia\nBertso topaketa Jon Sarasua eta Andoni Egañarekin, larunbatean\n2013/02/27 0 Iruzkin\nJon Sarasua eta Andoni Egaña izango dira gure gonbidatu bereziak larunbat honetako eguerdian Zenbat Gara elkarteak antolatu duen bertso topaketan. Ez da bertso-bazkari klasikoa izango, baina bertsoak eta sorpresak ez dira faltako. Aparteko hitzordua, beraz, eguerdiko 13:00etatik aurrera, Kafe Antzokian. Sarrera 25 eurotan gure bulegoan (Done Bikendi, 2. 4.solairua 48001 Bilbo. Telefonoa: 94 423 7591).\nbazkariabertso topaketakafe antzokiaZenbat Gara\tUtzi erantzuna Utzi erantzuna\nIruzkina\tOndorengo XHTML etiketa eta atributuak erabil ditzakezu:   <acronym title="">
      <q cite="">   ⇐ "Cloe bihotz-bihotzez" haur-jaialdia, igandean\n"Feminismoa hizpide" zikloa, aste honetan Kafe Antzokian ⇒


Ekonomiarik ere bada euskararen munduan — Eibar.ORG | Eibarko peoria\nHemen zaude: Hasiera / Blogak / Amatiño / Ekonomiarik ere bada euskararen munduan\nEkonomiarik ere bada euskararen munduan\nAmatiño 2010/10/17 00:00\nOrain hurrengo euskarazko irratsaio-arduradunak aitortu zidan gero eta errazago eta sarriago aipatu ohi dituztela gai ekonomikoak. Berak esana “aurrekoan, estreinako, hiru enpresari bildu nituen eta… oso ondo”. Kazetaria bera harrituta lortutako balentriaz. Auskalo noiz ekin ote zitzaion euskararen normalizazioari baina, begi bistakoa gero, oraindik ere makinatxo bat falta zaigula gaina hartzeko.\nBai, gero eta gehiago hitzegiten da ekonomiaz eta enpresaz* euskarazko telebista eta irratsaioetan. Segurutik arrazoiak edozenbat dira. Batetik, onerako zein txarrerako, ekonomia modan dago, zer gerta ere gehienoi nola-hala dagokigun gaia delakoan edo. Bestetik, gero eta gazte-jende jantziago dugu eta honez gero urteak daramatzate “letretako” gaietatik ateratzen. Horrez gainera, ekonomiaz nahiz enpresaz hitzegin dezaketen adituek eta eragileek lotsa galdu dute eta baita, behar bada, beldurra uxatu ere.\nGogoan dut ETBn hasi ginenean zenbat kostatzen zitzaigun ekonomiaz hitzegin lezakeenik aurkitzea. Zer esanik ez, berriz, enpresaririk. Sasoi batean enpresaburuak gehiago ziren jabeak exekutiboak baino eta, euren lantegiez inork baino gehiago zekiten arren, ez zuten inondik ere uste izaten sektoreaz, egoeraz edo abaguneaz ezer esateko nor zirenik.\nHerri-euskararen normalizaziorik ezaren inguruan ere ez zen arazorik falta izaten. Ezin ahaztu nik baino dezente euskara jatorrago zuten enpresarien eragozpen latzak eta izerdi hotzak lau esaldi labur mikrofono aurrean adierazteko. Galderak aurretik eskatu, erantzunak bizkaieraz bere kautan prestatu, batueraz “itzultzeko” idazkariari pasatu, buruz ikasi eta –baldintza bakartzat-- galderen ordena inondik ere ez aldatzeko eskatu zidan enpresaburua bizi da oraindik.\nEta jakina, laino guztien azpititik eta sasi guztien gainetik… beldurra, jendaurrean agertzeko kristoren erreparoa, ugazaba izatea bekatu bailitzan, beti ere ezkutuan egotea seguruago zelakoan.\nIa hogeita hamabost urte joan dira 24 Ordu Euskaraz irratsaioa estreinako egin zenetik hona, eta beste horrenbeste euskarazko lehen prentsaurrekoa izan zenetik. Honez gero gure kazetaritza “normaldu” samarra zelakoan eta… hona non idoro dugun –hobe berandu sekula baino— ekonomia eta enpresa ere aztergarri izan daitezkeela euskarazko komunikabideetan.\n*Kazetaritzan ezezik, baita literaturan ere, Xabier Mendigurenen Vikingoen sorterrira (Elkar, 2010) ipuin-liburua lekuko. Aipagarri, besteak beste, "Arrainen pistina", segurutik lehen aldikoz gertatzen baita literatura-kontakizuna fabrika gaineko ur-biltegian. Ni hamasei urtez lan eginda nago urmaelpeko tailerrean. Baita teilatu gaineko ur txikietan igerian ikasia ere... arrain gorrien artean.


Burujabetza eraikitzen: Publikoa, Komuna, Komunitarioa, Kooperatiboa. - etzi.pm\nBurujabetza eraikitzen: Publikoa, Komuna, Komunitarioa, Kooperatiboa.\nalmanaka — 2017-12-29\nOngietorriak garai interesgarrietara esaten zigun Zizekek, konbultsio geopolitiko uneetan bizitzeko zalantzazko zortea izan dugunoi. Historia dialektikoki aztertuz gero, ordea, egonkortasuna konbultsio eta konbultsio arteko tentsioak metatzen diren denbora tartea da. Beraz, egonkortasun aroak indar korrelazio eta bizi-baldintza material batzuek denboran sostengatu diren tartea besterik ez dira, gizarte segmentu bakoitzaren onura edo kalterako.\nHain zuzen ere, egonkortasunaren kontzeptua da eliteek edonolako aldaketa sozial, politiko eta ekonomikoren aurka erabiltzen duten lubaki diskurtsiboa, gaur egun ere. Edo alderantziz, ordenari eusteko beharrezkoak diren aldaketak erraz egin izan dira egonkortasunaren izenean, Espainiako Konstituzioko 135. artikuluaren erreformarekin gertatu zen bezala. Aurrekontu egonkortasuna izan zen orduan. Enpresek Catalunyiatik alde egitea ere egonkortasun ekonomikoari zor omen zaio.\nKonbultsioetan zabaltzen diren pitzaduretan jasotzen ditugun seinaleei adi eraiki behar dira estrategia eraldatzaileak. Horretarako ezinbestekoa da ofentsiba egiturak eta praktikak barneratuta izatea, unean-unean aurkezten diren aukerak identifikatu eta norabide egokian bultzatzeko. Neoliberalismoaren eta “austeritate espantsiboaren1” biharamunek utzi diguten agertokian, instituzionalitate berriak sortu edota zaharrak berrasmatzeak paretako pitzadura zabaltzen lagun diezaguke. Krisi anizkoitzak elkarri gainjartzen zaizkion eta elkar-elikatzen duten koiuntura honetan, beste testuinguru eta aldaketa une historikoetan bezala, jendartearen zaurgarritasunek osatzen dute izaera kolektiboen aurrean autoeraketarako energia. Hau da, norbanakoen ahuleziak dira erresistentzia eta emantzipazio estrategia kolektiboei itxura emango dietenak.\nBaieztapen hauek lehen begiratuan orakulu edo teorizazio plano batean geratzearen itxura har badezakete ere, errealitate materialetan errotuta daude. Azaldu nahi dugunerako adibiderik aproposena, beharbada, diskurtso politikotik kanpo denbora luzez izan dugun kontzeptuen zentraltasun berria da: komuna.\nKomunaren ulerkera ezberdinak izan daitezkeenez, bereziki bi landuko dira lerro hauetan: komun historikoak eta komun berriak esaten diegunak.\nEkonomia instituzional berriaren ikuspegitik, zenbait ezaugarri betetzen dituzten elementuak dira: baliabide mugatuak izan ohi dira eta norbanako erabiltzaile gehigarriek baliabidearen ustiapenerako elkarren artean “lehiatu” egin beharra izaten dute edo, beste era batera esateko, erabilera indibiduala mugarik gabe erabiliz, gainustiakuntzarako, narriadurarako eta baliabidea amaitzeko arriskua dago. Arrisku honi komunen tragedia deitu izan zaio.\nAipamen berezia merezi du komun gehienen desagerpena historikoki baliabidearen kudeaketaren desegokitasunagatik ez izanak. Komunen tragediarik izan bada, horiek kapital metaketaren zerbitzura jartzeko egindako eraso militar eta politikoak izan dira. Komunen desagerpenak historiako prozesu ekonomiko eta sozial planifikatuen emaitza izan dira. Komunaren eta komunitateen zaintza eta sostengua genero dimentsio handiko esparruak izanik, Silvia Federicik bikain aztertu zituen komunen desagerpenaren, lurren eta emakumeen gorputzen kolonizazioaren eta jatorrizko kapital metaketaren prozesu sakonki traumatikoak, baita euskal Herrian ere.\nHorrez gain, erabiltzaile komunitateentzako baliabidearen erabilera hertsiki lotuta dago komunitatearen bizitza edo jarduera zentral bati eustearekin, hau da, behar edo dependentzia baten inguruan eraikitako antolaketak dira. Lehen aipatu dugun dimentsio kolektiboko zaurgarritasuna. Baliabide komun hauen adibiderik hurbilena, beharbada, bazka lurrak dira. Jabetza komun aitortzaz gain, kudeaketa komunerako antolaketa sozial iraunkorrak2 eraiki dituzten baliabideak dira, pribatizazio edo publifikazio subjektu izandakoak, kasu askotan. Euskal Herrian paradoxikoa dirudi herri lurren erabilera tragediara kondenatzea begirada sakonagorik gabe. Izan ere, gaurdaino iraun duen oparotasun kolektibo adibide dira.\nBy John Sutton, CC BY-SA 2.0, https://commons.wikimedia.org/w/index.php?curid=14202717\nEzaugarri horiek betetzen dituzten baliabideen adibide asko etor dakizkiguke burua: ura, basoak, arrain populazioak, zenbait lur… Baliabide natural berriztagarri eta ez berriztagarriak izan dira tradizionalki eskema honetan kokatu direnak. Ingurumen problematika hartzen ari den dimentsioa dela eta, pentsamendu ekonomiko eta politiko hegemonikotik kanpo utzi eta “gainditutzat” eman den kontzeptua berriro ere mahai gainean jarri da, hein handi batean Elinor Ostrom Ekonomiako Nobel Saridunak egindako lanari esker.\nHistorikoki jabetza eta kudeaketa komunari lotzen zaizkion baliabideez gain, badira baldintza horiek betetzen dituzten elementu asko, etengabe agertzen jarraitzen dutenak. Esaterako, Interneterako sarbide azpiegitura bat kolektiboki finantzatu, eraiki eta erabiltzen dituzten komunitateak, edota software libre garatzaile komunitateak. Komun berri hauen kasuan, baliabidearen izaera komuna bera maiz zalantzan jartzen da. Hau da, izaera komuna duen berezko baliabiderik ez dagoela, kudeaketa publiko, pribatu edo komuna duten baliabideak baizik.\nEztabaida teorikoetan sartu gabe, historikoki maiz komuna kontzeptua baliabideari berari deitzeko erabili izan den arren, ulerkera zabalago honek instituzionalitate berriak eraiki eta eraldaketarako espazioa zabaltzen du egitura instituzional eta kudeaketa komunaren logikan eraikitako egitura sozial-instituzionalak esploratze aldera.\nBaliabide komunen ikuspegi hertsiagotik ere, Ostromen ekarpenaren arabera, gakoa ez da baliabide komunalen izaera eta horrek berez ekarriko lukeen tragedia gaindiezina. Baliabide komunak, ekosistemen kasuan horiek beharrezko dituzten mugen baitan ustiatzeko kudeaketa ereduan datza gakoa. Beste baliabideei ere logika bera aplikatu dakieke, baliabideen kudeaketa aproposena bilatzeko sistema baliagarri bezala.\nPentsamendu neoliberalak, eta ezkerraren zati batek, pribatu-publiko ardatzetan kokatu du jabetza eta kudeaketaren eztabaida. Binomio horren arabera publikotasuna Estatuari zuzenki atxikitzen zaio, jendartearen interes kolektiboen berme eta ordezkari goren bezala, baina ikuspegi erredukzionista honek emantzipaziorako eta eraldaketarako kasuistika asko bazter uzten ditu.\nPlanteamendua errotik erredukzionista bada ere, Estatuen subiranotasuna eta eragiteko gaitasuna etengabe ezbaian ikusten dugun honetan3, Estatua ez da (ez da inoiz izan) langile klasearen interesak defendatzeko tresna nahikoa. Koiuntura hau Estaturik gabeko nazioentzat bereziki kezkagarria da, ez badugu antizipazio politikoz jokatzen. Izan ere, ibilbide gero eta murritzagoa badu ere, burujabetza espazio propio hori ere ez dugu.\nHistorikoki Estatu propioaren beharra aldarrikatu dugunok Estatuen erabilgarritasuna zalantzan jartzeak kontraesankorra badirudi ere, koiuntura irakurtzen jakinez gero, subiranotzaren ildoan sakontzeko aukera ematen digu. Estatua ez bada euskal langile klasearen eta hau osatzen duten emakumeen, migranteen eta sistemak atzean uzten dituen kolektiboen interesak defendatzeko nahikoa, subiranotza eta proiektu politikoaren motorra birkokatu egin behar da, ukigarri egin behar da. Erabakigune propio, erradikalki demokratiko eta burujabeen beharra esperientziatik eraikitzera igaro gaitezke, bizitzea merezi duten bizitzen gainean erabakitzen jarraitzeko Euskal Estatu propioa behar dugula agerian utziz. Era berean, eraiki nahi dugun Estatu horren nolakotasunak egiteko era konkretuetara ekartzea ahalbidetuko luke.\nBirkokapen honetan paper garrantzitsua joka dezake komunaren kontzeptua zentroan jartzeak. Izan ere, bizitzaren sostengurako ezinbestekoak diren baliabide naturalez gain, ez al dira komunak eta ezinbestekoak zaintza edo hiri eta herrietako espazioak? Are gehiago, desagertzera kondenatutako eredua izatetik, internet sarea eta software librearen sorrerak erakutsi zuten komuna espontaneoki, behin eta berriro agertzen zen egitura dela. Esan genezake egonkortasun harrigarria erakutsi duela, egonkortasun hegemonikoa ez izan arren. Eppur si muove. Komunitateek biziraupenerako eraikitako egitura, praktika eta kudeaketa eredu bakun bezala irudikatzetik, mundua eraldatu duten teknologien zutabe izatera igarotzeak, berriro ere egitura hauen inguruko interesa berpiztu behar du ezkerrean.\nEuskal Herria komunean\nEuskal Herrian ere praktika komunitarioen historia oparoa da. Gaurdaino iraun duen auzolanaren kontzeptuan oinarrituta, garai bateko praktika esparrua gainditu eta euskalgintzara, autogestiora eta beste hamaika eratako herrigintza iniziatibatara ekartzen jakin da. Bereziki interesgarriak dira auzolanaren ideian inspiratuta loratu diren eta bide ezberdinak aztertzen loratu diren elikadura, energia eta teknologia subiranotzako esperientziak. Auzolana eta autoeraketa konbinatuz kontsumo agroekologiko elkarte eta kooperatibak, haien arteko interkooperazio sareak, garatzaile komunitateak, azpiegitura teknologiko komunitarioetarako sareak, energia berriztagarrien merkaturatze kooperatibak etab. Agertu dira azken hamarkadetan. Behar indibidual bezala barneratzera iritsi garenak merkatuaren logikan asebete ordez, beharrak asetzeko komunitateak sortu dira. Logika berean kokatzen dira aurrerantzean loratzen jarraituko dutela diruditen beste eratako kontsumo eta lan elkartuko kooperatibak, zaintza komunitateak, etxebizitza kooperatiboak…\nIniziatiba hartu beharra duela ulertzen duen gizarte batean bizi garen arren, datorren hamarkadarako erronka zirraragarria da ezker soberanistarena: nola elikatu estrategia komunitario eta kooperatibo guzti hauek, subiranotza nazionalaren ideiarekin lerratu ditzakeen diskurtsoa eraikitzeko? Nola uztartu egitasmo burujabe hauen sustapena eta publikotasunaren defentsa elkar topatzen duten espazioetan? Non kokatzen da publikotasunaren izaera komunitatearen interesen delegatutako ordezkari bezala, autoeraketaren aldeko apustuan? Zein espazio politiko dira egun erabilgarriak aliantza publiko-komunitario-kooperatiboentzako? Zeintzuk asmatu behar dira?\nInstituzionalitate berriak, edo zaharberrituak, berrasmatuak behar dira. Galdera konplexu guzti horientzako erantzun sinpleegia, zalantzarik gabe. Beharbada erantzunak topatzen hasteko interesgarria litzateke gure tokiko komunitate hurbiletan dauden behar kolektiboak identifikatzea, materialenetatik hasita. Beharren subjektuek autoeraketarako dituzten aukerak aztertu eta horretarako premiazkoak diren baliabideak eskaintzeko tokiko herri eragileek eta instituzioek eskaini ditzaketen aukeren analisia egitea.\nAutoeraketa eta eraldaketa prozesua aurrera eramango duen komunitatea dagoenean, instituzioek egitura hauek sortzeko bitartekoak nahiz helburuak betetzen direla egiaztatzeko jarraipen mekanismoak jar ditzakete. Zenbait kasutan, ordea, komunitateek ez dute ekimena autonomiaz martxan jartzeko baldintzarik. Kasu horietan interesgarria litzateke publikoki behar horiek asetzearen zerbitzura jar daitezken baliabideak eskaintzea, planean bertan komunitateen inplikazio eta ahalduntzerako programa progresiboak ezarriz.\nBide honetan esperientzia biziki interesgarriak izaten ari dira etxebizitza komunitarioen egitasmoak. Alde batetik, erabileraren lagapenean oinarritutako etxebizitza kooperatiben eredua legoke, La Borda kooperatibaren eredua. Eredu honetan ekimen osoa komunitateak hartzen du bere gain, instituzio publikoen inplikazioa behar sozial bati ekimen autonomoz erantzungo dion komunitatearen eskakizun konkretuak negoziatuz, esaterako lur publikoen erabilera. Instituzio publikoen inplikazioa zenbat eta handiagoa izan, orduan eta unibertsalizagarriagoa izango da etxebizitza kooperatiba eredua.\nBeste aldetik, Orereta-Errenteriako Udalak bere jabetzako eraikinean gazte emantzipaziorako etxebizitza komunitarioa proiektua legoke. Ekimen publikotik abiatutako proiektua izanik, etxebizitza egokitzea bera gazteen parte-hartze eta inplikazio sakoneko programa batekin bateratu da. Hala, etxebizitzaren kudeaketa eraginkorki autonomoa izan dadila ahalbidetuko duen ahalduntze prozesu sendoa jarri du martxan.\nPubliko-komunitario-kooperatiboen hibridazio espazioen sorreran sakontzen hasteko lehen urrats bat publikotasunaren kontzepzio estatal soiletik urruntzea da. Estrategia hauetarako askoz ere interesgarriagoak dira lurraldeetan eta proiektu konkretuetan hurbiletik eragiteko gaitasuna duten instituzioak, espazio komunitarioekin lanean aritzeko eragile naturalagoak baitira. Apustu estrategiko horretarako klabe eta proposamen batzuk, orain arte esandakoa laburbiltzeko, honakoak izan litezke:\nPubliko-estatal ulerkera automatikoa disoziatzeko aukerak esploratu ahal izateko, publikotasunaren dimentsio kolektiboa sustatu behar da, kolektibotasun material eta esperientzialak eraiki behar dira. Jaiotzez mugatuak diren parte-hartze kanal burokratizatuak irekitzetik, erabakiak hartzeko espazio hibridoak irekitzera igarotzeko bidean has gintezke.\nZorrak eta horren inguruko mekanismoek, ezkerreko gobernuen esku egonagatik, herrien subiranotasuna jokoz kanpo uzteko gaitasuna dute. Hortaz, ezinbestekoa da finantzen gaineko kontrol publikoaren inguruan eztabaida sakona egitea. Egungo marko legalak, Estatuaren edo beste maila bateko instituzio publikoek kontrolatutako finantza-jarduera asko zailtzen du. Ez ezinezkoa delako, instituzioen konposizio politikoak ez dituelako horretarako beharrezkoak diren adostasunak ahalbidetzen baizik. Ondorioz, aurrezki kolektiboa demokratikoki eta gardentasunez kudeatzen dituzten finantza etikoetako instituzioekin elkarlanean, finantza publikoen ulerkera berriak lantzen has gintezke. Jabetza estataleko banku publikoaren figuratik harago, mundu oso bat existitzen da. Finantzak komunitatearen elkartasun tresna bezala gorpuzteko plaza bezala pentsatzen eta diseinatzen hasi behar gara.\nKomun berriak izan daitezkeen horiek detektatu eta horien aldeko apustuak sustatzea: zaintza lanak kolektibizatzeko estrategia komunitario eta kooperatiboak; herrigintza proiektuak; kontsumo sare, elkarte eta kooperatibak; egun jabetza jabetza publiko/estatalekoak diren elementu komunen kudeaketa (espazioak, ibaiak, urak, lurrak, eraikinak…); komunikaziorako azpiegitura teknologikoen sare komunitario eta kooperatiboak… Aliantza publiko-komunitarioen espazio interesgarriak elikatzearen aldeko apustuak komunitateen burujabetza materializatzeko baliabideak eskaintzea lekarke. Halako esperientziak existitzen ez direnean behar sozialak detektatu eta politika publikoen bitartez hornitu edo zerbitzua eskaintzetik hasita, komunitateak ahalduntzeko estrategiak sustatzea ere interesgarria izan daiteke, kasuan kasu. Behar hauek asetzeak jarduera ekonomiko edo profesionalen beharra duenean, parte hartze demokratikoa sustatuko duten kooperatiba eredu ezberdinak sustatu litezke, edota gure beharren araberako kooperatiba formak pentsatzen hasi.\nGoiz da oraindik honek emango duena ikusteko, baina uzta hori biziki ezberdina izango da albotik begira geratuz gero edo indar eraldatzailez eragiten badiegu. Praktika ezerosoa da. Ezezagunera bultzatzen gaitu; kontraesanik gabeko diskurtso eroso baina galtzailetik ateratzen gaitu, eta horrek liburu teorikoetan kontenplatu gabeko agertokietara garamatza. (Ber)asmatzeke dagoen bide batean murgildu beharko gara, indar korrelazioak mugitzen ari dira, baina ezin uka garai interesgarria badela, bereziki gure alde jartzen asmatzen badugu.\nIrakurgai interesgarri batzuk\nOstrom, E.,, Governing the Commons: The Evolution of Institutions for Collective Action, Cambridge University Press, 1990.\nOstrom, E.; Dolsak, N., The Commons in the New Millennium. Challenges and Adaptation, MIT Press, 2003.\nAngus, I. , The myth of the tragedy of the commons, Socialist Voice (2008-08-24).\nGarrett Hardin, The Tragedy of the Commons, Science, 162. bol, 3859 zkia (1968-12-13), 1243-1248 orriak.\nFederici, S. ; Calibán y la bruja. Mujeres, cuerpo y acumulación originaria, Traficantes de Sueños, 2004.\nBromley, D. The Commons, Common Property, and Environmental Policy; Environmental and Resource Economics, 2; (1992) 1-17 orriak.\nKostakis V. Eta Stavroulakis, S., La parodia de los Comunes; En Defensa del Software Libre, 2; (2014-02-01 jatorrizkoa, 2017-11-23 azken egokitzapenak).\nEtzi.pm hedabide digitaleko egiletza kolektiboa, Komunismo banatua – https://etzi.pm/komunismo-banatua/\nIrasuegi, B. eta Julio, G.; Herrigintza bizia komun berriak sortzeko– https://etzi.pm/2017/04/herrigintza-bizia-komun-berriak-sortzeko/\nPorro, A.; Zer dira ekonomia eraldatzaileak? – https://etzi.pm/2016/11/zer-dira-ekonomia-eraldatzaileak/\n1Politika ekonomiko murriztaileak aplikatuz hazkunde ekonomikoa sustatzeko politika neoliberala.\n2Ostromen ikerketen emaitzetan zenbait oinarrizko diseinu printzipio planteatzen dira baliabide komunen kudeaketarako. Hala nola, taldearen eta baliabidearen mugak argiak eta esplizituak izan behar dira; erabilera komunaren arauak tokiko baldintza eta beharrei dagokienez aproposak izan behar dira; arauen menpeko erabiltzaileek arauak ezarri eta aldatzeko gaitasuna izatea; komunitatearen baitan arauak jartzeko prozesuak kanpoko autoritateen aitortza izatea; komunitateko parte-hartzaileen jokaera monitorizazioa partaideen artean egiteko sistemak ezartzea; arau-hausteei begirako zigor sistema graduala izatea; gatazken kudeaketarako baliabideak kostu txikiarekin eta eskuratzeko errazak izatea eta, azkenik, baliabidearen kudeaketarako behetik gora mailakatutako erabakiguneak sortzea.\n3Nazioarteko Merkataritza Akordioen aurrean Estatuek korporazioekiko dituzten betebehar lotesleak dira honen adierazle kezkagarria. Nazioarteko zuzenbidetik at, arbitraje sistemen bitartez Estatu eta korporazioen arteko gatazketan Estatuak interes pribatua ordezkatzen dituzten jendartearen interesen kontrako neurriak hartzera derrigortu dira; Nazioarteko Moneta Funtsak zorraren bitartez Estatuen politikak kontrolatzen ditu; Europar Batasunean moneta politika eta politika ekonomikoaren zati handi bat ez dago Estatuen esku; Grezian erreferendum bidez hartutako erabakiak atzera botatzeko presio izugarria egin zuen Troikak, Italian gobernu teknokrata ezarri zen erreskate finantzarioaren ostean etab.


Arratia: Martin Orbe abadeari omenaldi hunkigarria Zeanurin\nEñaut Intxaurragak zuzendu eban ekitaldi batean hainbat talde eta pertsonak hartu eben parte, Martin Orberen beharraren ikuspuntu ezbardinak azpimarratuz eta gogoratua.\nParrokiaren ordezkari Mila eta Bibiñe aritu ziran. Baita ere Zeanuriko txistulariak eta korua, Gontzal Mendibil kantariak, Zulaibar Ikastegiko ordazkari Gorostizagoiza jauna...\nMartinek berak ere berbalditxoa eskaini eban, hasiera urduri, hunkituta gero.\nMartinen mezua arratia.tk-rako\nHunkigarria izan zan niretzat barikuko Zeanuriko ekitaldia. Zeanuritarren sortze-ahalmenaren erakus-leiho bikaina izan zan:\nekitaldiaren aurkezlea, dantzariak, bertsolariak, txistulariak, korua, antzerkilariak, kantariak (Gontzalez gain beste kantari bikain neska gazte bi), elizaren eta eskolaren langintzetako lekukoak ... danak Zeanurikoak!\nJende asko egon zan; San Isidroko eliza bete-bete. Urte hareetan Sortzez Garbiaren bederatziurreneko egunetan izaten ziran betekadak bururatu jatazan.\nArgazkiak eta jentearen esaldiak jasotzen dituan koaderno dotorean zure poematxoa be jarri dozu; Interneten irakurrita neukan aldez aurretik\nHainbeste jenteren maitasunezko alkarlana eta jendeak hartu ahal izan eban gozamena, herritarren arteko giroa hobetzeko izango al da. Mereziko leuke horreri erreparatzea .\nBaderitxozu, eskertu nire partez herritarrei eta eliztarrei egindako lana eta erakutsitako maitasuna.\nEsker onez, nire agurrik beroena\nMartin Orbe abadea omendu eben Zeanurin\nJon Urutxurturen kronikea\n1958 eta 1978 urteen bitartean Zeanurin abade egon zan Martin Orbe omendu eben zeaniztarrek abenduaren 15ean. Omenaldia Zeanuriko Gabon Kulturaleko egitarauaren barruan antolatu zan eta herriko txistulari taldearen iniziatiba izan zan.\nHerria itxi ebanetik 36 urte igaro badira be, oraindino zeaniztar askok gogoan daukie Martin eta omenaldi xumea baina aldi berean hunkigarria antolatu eutsien. Zeanuriko eta Arratiako beste herri batzuetako jende asko hurreratu zan San Isidro eleizara, “Don Martin” omentzeko. Herriko kultur-talde eta erakundeetako ordezkariak protagonismo berezia izan eben ekitaldian: txistulari taldeak, dantzariek, Eñaut Intxaurraga eta Olibares bertsolariek, Zeani Antzerki Taldeak, Esti eta Olatz, eta Gontzal Mendibil abeslariek, abesbatzak, Martinegaz Zulaibargo eskolan behar egin eben lankideek, udaleko ordezkariak… Danek eskerrak emon eutsiezan Zeanurin egon zan hogei urteetan arlo ezbardinetan egin eban beharragaitik: bai eleiza arloan, bai irakaskuntzan Zulaibarko Eskolako zuzendari eta irakasle moduan, eta baita kultura arloan be, hainbat eta hainbat ekintza kulturalen eragilea izan zan eta.\nMartinek berak be berba egin eban eskerrak emoteko eta Zeanurin bizi ebazan urteetako anekdota bitxi eta barregarri batzuk aitatu ebazan: abade barri legez, 23 urtegaz, bildurtuta etorri zala gogoratuz eta hogei urte igaro ondoren, 1978an Zeanuri itxi ebanean On Pedro Atutxa abade beteranoak esan eutsazan berbakaz amaitu eban: “Hi hemen egin haz gizon”.\nEkitaldiari Xabier Amurizak emon eutsan amaierea, bertara hurreratu ziran guztiakaz batera Martin Orberen Zeanuriko bizipenak laburtzen ebezan bertso idatziak abestuz.\nHona Xabier Amuriza lagun eta bertsolariak egindako koplak, partaide guztien laguntzaz kantatu ziranak.\nMARTIN ORBE ZEANURIN (2014-12-19)\n1) Kantatu behar doguz\nGizon bat esker-ondu\ngure geunke zintzo\nDon Martin edo Martin\n2) Kantinen emon eutsan\nJuanita ta Txarito\narreba bi kasik.\nharro eta pozik\nlar gazitu ezik.\ngero hain entzutetsu\negin zan Zulaibar.\nMaisu ta zuzendari\nzenbat behar handi ta\nzenbat ames edar!\n4) Otzemendi, Uribe\nSan Migel, San Lontzo\nhonek hari: “Don Martin\nZiur berau ez dala\nez sugoi, ez otso\n5) Parrokian be hantxe\nfede baten hargin\nherri gauzetan barriz\nzintzo ta behargin.\negiak be bardin\ndanentzat ez zan beti\nizango “On Martin”.\n6) Mogimentu handi bat\nHerri Gaztedi zan\nasko ikasi gendun\nzer egin, zer izan.\n7) Baltseoa Zeanin\nMartin tipleak lantzen\nsortu zan geroan\nbeitu gaur be zelako\n8) Ezkontza ospetsu bat\nA ze antzez-lana!\nHainbat herritar bertan\nGuztiei ezin emon\nhemen izen bana\n“Doctor Pinto” esanda\naituko da dana.\n9) Herriko adin eta\nerakusketa eder bat\nibili zan hemen.\nBilboraino heldu ziren\narte eta sormen\narteak majo hartuz\n10) Su ganean dingiliz\nhain da aberatsa!\nJoten badogu urte\ndanean agertzen da\n11) Lan guztiek ez eutsen\nargi lotu daiten.\nHan ekin eutsan fin-fin\nia urte biten\ntunel luze-luze bat\n12) Egun honegaz Martin\nondrau gura gendun\nlehengo gure abade\neta gaurko lagun.\nBaia ez dogu esan\neta esan daigun:\nZenbatek zenbat maite\ngendun eta dogun!!


Diskurtsoaren Ko... (6)\nIrakurketa xehea (7)\nUlermen xehea (7)\nIrakurriaren ule... (7)\nAholkuak- gomend... (7)\nKomunikazio xedea (7)\nElementu pragmat... (7)\nAdierazpide ling... (6)\nNumber of results 7\nAtaza-sekuentzia honetan Otorrinolaringologiako espezialitatea izango duzu hizpide. Lehenengo atazan, espezialistaren zereginak eta unitate horren inguruko xehetasunak aztertuko dituzu gai horri buruzko erreportajean. Bigarren atazan, berriz, entzumen-arazoak dituen paziente batekin arituko da solasean otorrinoa kontsultako elkarrizketan, eta zaratarekin izan beharreko arreta berezien inguruko azalpenak osatuko dituzu.\nOin diabetikoa. Sekuentzia\nOinetan ager daitezkeen arazoak areagotu egiten dira pertsona diabetikoa denean. Egoera larria izan daiteke, dirudienez, diabetiko guztien % 30ek izango baitu bizitzan oinetako arazoren bat. Ataza-sekuentzia honetan, podologiaren ikuspuntutik nolako atentzioa eskaintzen zaion aztertuko duzu, Eneko Txurruka podologoaren artikulutik abiatuta. Bigarren atazan, aldiz, oinean ultzera duen pertsona diabetiko batekin izandako elkarrizketa izango duzu aztergai.\nMinbiziari baikor. Sekuentzia\nUrteak joan ahala, gero eta gehiago dira sendatzen eta gainditzen diren minbizi kasuak. Hala eta guztiz ere, oraindik ikaratu egiten gara minbizia hitza entzuten dugunean. Ataza-sekuentzia honetan, baikor heldu behar diozu gaiari, eta hemen ikusitakoak agian balio lezake minbizia ez dela heriotzaren sinonimoa azaltzeko gaixoari. Lehenengo atazan, bideo-pasartea ikusi eta tumorea zer den aztertu ondoren, minbizia heredatuko ote duen kezkatuta dagoen pazienteari erantzungo diozu. Bigarrenean, minbizia sendatzeko erabiltzen ari diren botika eta tratamenduak izango dituzu aztergai, minbiziaren aurkako borrokan egiten ari diren lorpenez informatzeko gaixoa. Eta hirugarrenean, bularreko minbizia gainditzeko bidean dagoen emakume baten adierazpenak entzun eta gaixoa elkarteetara jotzeko aukeraz aholkatuko duzu.\nAsma: larrialdietako liderra¹\nBadirudi asma-kasuak areagotu egin direla azkenaldian pediatriako kontsultetan. Ataza-sekuentzia honetan gaitzarekin lotutako informazioa bildu eta aholkuak emango dituzu, eta azken atazan, gurasoek egin ohi dituzten galderei erantzuteko parada hartuko duzu.\nHelburua: Bizkarreko mina sendatzeko bideak aztertu eta gaixoari bizkarrarentzako ariketak nola egin azaltzea Bizkarreko mina tratatzeko garaian garrantzitsua da bizkarrezurrari arreta berezia eskaintzea. Bizkarrezurra manipulatzeko eta zaintzeko teknika eta metodo ugari garatu dira, gaixoari mina arintzeko edota sendatzeko abantaila nabarmenak eskainiz. Ataza-sekuentzia honetan, horietako batzuk ezagutzeko eta aztertzeko aukera izango duzu. Lehenengo atazan, kiropraktika zertan den eta bizkarrezurraren zainketan nola lagun dezakeen aztertuko duzu. Bigarrenean, teknologia berriek egin dezaketen lanaz arituko zara, orno-deskonpresioko mahaiaren ezaugarriei buruzko artikulua landuz eta bere funtzionamendua azalduz. Azkenik, bizkarra zaindu behar duen gaixoari etxean egiteko hainbat ariketa azalduko dizkiozu kontsultako elkarrizketan.\nZahartzaroa, normala edo dementziatua\nZahartzaroa eta dementzia da ariketa-sekuentzia honetan landuko duzun gaia. Lehenengo atazan irakurriko duzun artikuluak kontzeptu horiei lotuta dauden zalantzak argitzeko bidea eskainiko dizu. Bigarrenean, elkarrizketa bat aztertuko duzu; bertan, dementzia duen pertsona baten zaintzaileari zenbait egoeratan zer egin aholkatuko dio psikologoak.\nJale txarraren koplak\nHaur askoren etxean jateko ordua ez da oso gozoa izaten: haurrari janarazi egin behar, biziko bada, eta honek janariari muzin egiten dio. Sekuentzia honetan, jan nahi ez duen umearen gurasoei gomendioak nola eman ikusiko duzu, arazoaren jatorria eta hainbat aholku aztertuz.\nExercises - Nov 6, 2015 - 23874 Visits


[eibar] Asteburuan Errementari pelikula Eibarren\nAs, Mar 13, 11:23:16, CET 2018\nAurreko mezua (harian): [eibar] Asteburuan Errementari pelikula Eibarren\nHurrengo mezua (harian): [eibar] Asteburuan Errementari pelikula Eibarren\nGaur Berrian antzerkilanaren kritika Agus Perez-en eskutik:\nBertan aipatzen den moduan, aurreskua dantzatu zuten dantzariak gure\ntaldekoak, Kezkakoak ziren. Bukaerako dantza egin zutenak Josu Mujikak\nzuzentzen duen Biraka taldekoak. Eta bertsolaria Manu Goiogana, Eibarko\nelastikoarekin jokatzen duen beste irundar bat.\nEuskarazko programazioa antzerki jardunaldietan urria da, baina behintzat\nprogramatutakoa arrakastatsu gertatzen ari da, aurrekoan "Ez dok\nhiru"-rekin ere harrera oso beroa izan baitzen.\nBide batez, atzo arratsaldean jarri ziren salgai Martin Zalakain-en Eibarko\nemanaldirako sarrerak (maiatzak 19) eta ordu gutxitan ia-agortu ziren.\nGutxi batzuk geratzen dira. Ez digu astirik eman propaganda egiteko ere.\n2018-03-12 13:47 GMT+01:00 Iban Arantzabal <iarantzabal a bildua goiena.eus>:\n> Ni antzerkixan egon nintzan atzo: "Txarriboda". Jende dezente Coliseuan.\n> Eta amaieran entzundako txalo zaparradengaittik jendia oso-oso gustura egon\n> zala esango neuke.\n> Sarrerak erosten nenguela...: lau gizon, 60 urtetik gorakuak komentarixua\n> egitten: "pues... no se... que no tengamos la posibilidad de ver nada que\n> no esté en euskera..."  Atzo, "Handia" zeguan (vso) eta "Txarriboda".\n> Penia jende horrek ez ikustia ez bata eta ez bestia. "Txarriboda"-ri\n> dagokixonez, euskerazko musikal ganberro eta aktuala. Izan nagusi, Kepa\n> Errasti, saritu barri dan aretxabaletarra (Goienak egindako saio barri\n> baten bera da protagonistia: https://goiena.eus/telebista/hurretik\n> ). Domeka baterako aukerako plana izan zan. Ez nittuan ezagutu, baiña\n> esango neuke, janzkeriagaittik, Eibarko dantzarixak zirala boda\n> kurioso-moderno honetan parte hartu zebenetako batzuk: bikote bat aurrezkua\n> egitten eta taldetxo bat azkenengo eszenan. Baitta ezagutu ez neban\n> bertsolari bat be.\n> Domeka arratsalderako ordu eta erdiko plan politta.\n> <https://mailtrack.io/> Enviado con Mailtrack\n> leire narbaiza arizmendi<txargain a bildua gmail.com> igorleak hau idatzi zuen\n> (2018(e)ko martxoaren 12(a) 13:23):\n> Ba, nik, Garin moduan, ez neban galdu aukeria, eta ikaragarri disfrutau\n>> Ikusi ez badozue, juan, merezi dau-eta!\n>> Momentu batzuetan gore puntuak baditu ere, barre asko egin nittuan eta\n>> ederki pasau neban!\n>> Ez jatzue damutuko!\n>> leire, deabrututa\n>> Gari Araolaza<gari a bildua eibar.org> igorleak hau idatzi zuen (2018(e)ko\n>> martxoaren 9(a) 14:24):\n>> Hemen dator berriz ere asteburua, eta pasa den asteburuan pelikula\n>>> ikusterik izan ez nuenez, berriz kaparrada ematera nator.\n>>> Gainera asteburu honetan EUSKARA HUTSEZKO emanaldi bat programatu dute:\n>>> *- *10ean , 19:45ean  euskarazko jatorrizko bertsioa gaztelaniara\n>>> azpitituluekin.*- *10ean,  22:30ean  euskaraz.*- *11n,  20:00etan\n>>> euskarazko jatorrizko bertsioa gaztelaniara azpitituluekin.*- *12an,\n>>> 20:30ean  gazteleraz.\n>>> Ez galdu aukera!\n>>> leire narbaiza arizmendi<txargain a bildua gmail.com> igorleak hau idatzi zuen\n>>> (2018(e)ko martxoaren 2(a) 12:36):\n>>> Bat nator zurekin, Oier!\n>>>> Gari, kejia ez zan zeuri, jakiña! Ez neban mezularixa hil nahi! Baiña\n>>>> gaztelania hutsian eskintzen bada, euskera hutsian be eskindu biharko\n>>>> litzake! ç\n>>>> Kejia idatzi eta bialdu dot!\n>>>> leire n\n>>>> Gari Araolaza<gari a bildua eibar.org> igorleak hau idatzi zuen (2018(e)ko\n>>>> martxoaren 2(a) 12:17):\n>>>>> Mezu hau erdi idatzita neukala Oier aurreratu zait...\n>>>>> Nik informazioa pasatu dizuet. Sentitzen dot baina ezin besterik egin.\n>>>>> Kexa hemen jarri zeinke: https://www.eibar.eus/eu/kultura/contact-info\n>>>>> Baina pentsatu, ziurrenez Coliseoaren erabakia lotuta dagoela:\n>>>>> - Jasotako kexa kopuruarekin\n>>>>> - Historikoki saio bakoitzera joan den jendearen zenbakiarekin\n>>>>> - ... eta abar\n>>>>> Handia aspaldi egon zen Coliseoan, eta ez dut uste sesioan topera egon\n>>>>> zirenik. Euskara hutsez zenbat jende joango zen?\n>>>>> Argi eduki behar dugu: merkatuko legeek agintzen dute eta merkatuko\n>>>>> legeak aldatzeko gai garen neurrian edukiko ditugu pelikulak euskaraz.\n>>>>> Bitartean, Azpeitira, Gasteiz edo Ordiziara joan pelikula ikustera. Begira,\n>>>>> zentzu zabalagoan Azpeitian ere programazio kultural mundiala antolatzen\n>>>>> ari dira, baina saioak topera egoten dira gehienetan. Eibarren? .....\n>>>>> leire narbaiza arizmendi<txargain a bildua gmail.com> igorleak hau idatzi zuen\n>>>>> (2018(e)ko martxoaren 2(a) 12:07):\n>>>>> Ez da logikua! Badakitt justu gure ikaslieri mesede egitten detsela,\n>>>>>> baiña beti erderian mende.\n>>>>>> Gari Araolaza<gari a bildua eibar.org> igorleak hau idatzi zuen (2018(e)ko\n>>>>>> martxoaren 2(a) 11:44):\n>>>>>> Leire, zuk esan bezala da. Hemen sesioen taula:\n>>>>>>> Euskarazko jatorrizko bertsioa gaztelaniara azpitituluekin.\n>>>>>>> Larunbata 3 19:45 1 ARETOA\n>>>>>>> Larunbata 3  22:30 1 ARETOA\n>>>>>>> Igandea 4 17:00 1 ARETOA\n>>>>>>> Astelehena 5 20:30 ANTZOKIA\n>>>>>>> Gazteleraz bikoiztuta:\n>>>>>>> Larunbata 3 17:00 1 ARETOA\n>>>>>>> Igandea 4 20:00  ANTZOKIA\n>>>>>>> Euskara hutsean:\n>>>>>>> AZPEITIA – Soreasu\n>>>>>>> BILBAO – Golem Alhondiga\n>>>>>>> BILBAO – Multicines – 8\n>>>>>>> ORDIZIA – Herri Antzokia\n>>>>>>> RENTERIA – Niessen\n>>>>>>> SAN SEBASTIAN – Príncipe\n>>>>>>> TOLOSA – Leidor\n>>>>>>> VITORIA – Florida\n>>>>>>> VITORIA – Cines Gorbeia\n>>>>>>> leire narbaiza arizmendi<txargain a bildua gmail.com> igorleak hau idatzi\n>>>>>>> zuen (2018(e)ko martxoaren 2(a) 11:37):\n>>>>>>>> Ederto! Baiña txarto ez badot aittu, erderaz be emongo dabe, eta\n>>>>>>>> orduan, euskerazko bersiñua azpitituloduna izango da?\n>>>>>>>> Hala bada, ez daka zentzunik!\n>>>>>>>> Noizko euskera hutsian?\n>>>>>>>> Handia hala ikusi neban, baiña ez Eibarren.\n>>>>>>>> leire n\n>>>>>>>> <https://mailtrack.io/trace/link/60a55d160669619fba1bbd434cde64862b4ecce1?url=http%3A%2F%2Fwww.avg.com%2Femail-signature%3Futm_medium%3Demail%26utm_source%3Dlink%26utm_campaign%3Dsig-email%26utm_content%3Dwebmail&userId=1399913&signature=76a1b21dbf82521b> Virus-free.\n>>>>>>>> Josu Mendicute<josumendicute a bildua gmail.com> igorleak hau idatzi zuen\n>>>>>>>> (2018(e)ko martxoaren 2(a) 11:07):\n>>>>>>>> Ondo da, Gari! Nik urrian ikusi nuen, Donostiako Fantasiazko eta\n>>>>>>>>> Beldurrezko Zinemaren Astean. Pentsatu nuen... ze gozada euskaraz\n>>>>>>>>> horrelako produkzioak egotea (egitea!!)!\n>>>>>>>>> Igandean eta astelehenean Handia ikusteko aukera ere badugu\n>>>>>>>>> (Euskarazko jatorrizko bertsioa  gaztelaniara azpitituluekin).\n>>>>>>>>> Gari Araolaza<gari a bildua eibar.org> igorleak hau idatzi zuen (2018(e)ko\n>>>>>>>>> martxoaren 2(a) 10:25):\n>>>>>>>>> > Egun on,\n>>>>>>>>> > Propaganda pixka bat egitera nator. Interes ezkuturik ez daukat,\n>>>>>>>>> > pertsonal kultural/aupagu besterik ez.\n>>>>>>>>> > Asteburu honetan emango dute Errementari Eibarren, Coliseoan.\n>>>>>>>>> > Errementaria eta deabrua euskal ipuin tradizionalaren zinerako\n>>>>>>>>> > Historia ona da eta badirudi pelikula ederra dela. Gainera Eneko\n>>>>>>>>> > ere azaltzen omen da, Durangoko aktore Goyatizatua. Googlek diño\n>>>>>>>>> "The Devil\n>>>>>>>>> > and the Blacksmith" emango dutela, hauek ere izena inglesez!\n>>>>>>>>> > Programazioa hemen duzue:\n>>>>>>>>> > https://www.eibar.eus/eu/kultura/coliseo-antzokia/zinema-col\n>>>>>>>>> > Programazioari begiratuta, esango nuke saio batzuk VOS (euskaraz\n>>>>>>>>> > gaztelerazko azpitituluekin) izango direla, eta beste batzuk\n>>>>>>>>> erdera batuan,\n>>>>>>>>> > beraz adi zein sesiotara zoazten!\n>>>>>>>>> > Euskara hutsean azpititulurik gabe ikusteko Azpeitia, Bilbo,\n>>>>>>>>> > Orereta, Donostia, Tolosa edo Gasteizera joan beharko duzue.\n>>>>>>>>> > behintzat honetaz ondo informatu dute.\n>>>>>>>>> > http://www.zinemauneak.eus/albisteak/non-ikusi-errementari-f\n>>>>>>>>> > Ea ez dugu Goya sari baten zai egon behar euskarazko pelikula\n>>>>>>>>> batekin zinema\n>>>>>>>>> > betetzeko, bale?\n>>>>>>>>> > Gari\n>>>>>>>>> > Harpidetza eteteko, bidali mezua hona:\n>>>>>>>>> Eibartarrak-request a bildua postaria.com\n>>>>>>>>> > izenburuan jarriz 'unsubscribe' (horixe bakarrik, komatxo barik)\n>>>>>>>>> > Ondoren konfirmazio mezua jasoko duzu harpidetza-etetea\n>>>>>>>>> Harpidetza eteteko, bidali mezua hona:\n>>>>>>>>> izenburuan jarriz 'unsubscribe' (horixe bakarrik, komatxo barik)\n>>>>>>>>> Ondoren konfirmazio mezua jasoko duzu harpidetza-etetea berresteko.\n>>>>>>>> Harpidetza eteteko, bidali mezua hona:\n>>>>>>>> Eibartarrak-request a bildua postaria.com\n>>>>>>>> izenburuan jarriz 'unsubscribe' (horixe bakarrik, komatxo barik)\n>>>>>>>> Ondoren konfirmazio mezua jasoko duzu harpidetza-etetea berresteko.\n>>>>>>> Harpidetza eteteko, bidali mezua hona:\n>>>>>>> Eibartarrak-request a bildua postaria.com\n>>>>>>> izenburuan jarriz 'unsubscribe' (horixe bakarrik, komatxo barik)\n>>>>>>> Ondoren konfirmazio mezua jasoko duzu harpidetza-etetea berresteko.\n>>>>>> Harpidetza eteteko, bidali mezua hona:\n>>>>>> Eibartarrak-request a bildua postaria.com\n>>>>>> izenburuan jarriz 'unsubscribe' (horixe bakarrik, komatxo barik)\n>>>>>> Ondoren konfirmazio mezua jasoko duzu harpidetza-etetea berresteko.\n>>>>> Harpidetza eteteko, bidali mezua hona:   Eibartarrak-request a bildua postaria.\n>>>>> izenburuan jarriz 'unsubscribe' (horixe bakarrik, komatxo barik)\n>>>>> Ondoren konfirmazio mezua jasoko duzu harpidetza-etetea berresteko.\n>>>> Harpidetza eteteko, bidali mezua hona:   Eibartarrak-request a bildua postaria.\n>>>> izenburuan jarriz 'unsubscribe' (horixe bakarrik, komatxo barik)\n>>>> Ondoren konfirmazio mezua jasoko duzu harpidetza-etetea berresteko.\n>>> Harpidetza eteteko, bidali mezua hona:   Eibartarrak-request a bildua postaria.\n>>> izenburuan jarriz 'unsubscribe' (horixe bakarrik, komatxo barik)\n>>> Ondoren konfirmazio mezua jasoko duzu harpidetza-etetea berresteko.\n>> Harpidetza eteteko, bidali mezua hona:   Eibartarrak-request a bildua postaria.com\n>> izenburuan jarriz 'unsubscribe' (horixe bakarrik, komatxo barik)\n>> Ondoren konfirmazio mezua jasoko duzu harpidetza-etetea berresteko.\n> *-------------Iban Arantzabal Arrieta*\nOier Araolaza Arrieta - oier a bildua dantzan.com


'Atzera Begira: Giorgio Morandi eta Antxinako Maisuak' erakusketea Bilbon - bizkaie.biz\nBizkaie! 2019-04-11 11:47 Kulturea\n2019ko apirilaren 12tik urriaren 6ra egongo da zabalik Bilboko Guggenheim Museoan.\nGaur aurkeztu dabe erakusketea Rafael Orbegozo, Iberdrolako Presidentetzearen Aholkulariak, enpresa hori baita erakusketearen babeslea; Petra Joos, komisarioak; eta Juan Ignacio Vidarte, Guggenheim Bilbao Museoko Zuzendari Nagusiak.\nXX. mendeko margolari italiar garrantzitsuenetako baten ibilbide zabala, ikusarazoten dauena harek margotutako natura hilen eta artearen historiako erreferentzia nagusietako batzuen arteko hartu-emonak. Iberdrolak babestuta, erakusketa honek lehen aldiz batuko ditu Morandiren aparteko pinturetako asko eta lau hamarkadatan zehar (hau da, gerrarteko garaitik 1960ko hamarkadaren hasierara) haren jarduera artistikoan eragina izan eben Antxinako Maisuen obretako batzuk.\nXX. mendeko natura hilen margolaririk barritzaileenetako bat izan zan Giorgio Morandi (1890–1964), eta haren lana ez da sailkatzen erreza. Botila, pitxer eta kutxakaz osotutako bere konposizino enigmatikoek ikusleak liluratzen jarraitzen dabe, euren sinpletasunagaz eta errealidadearen irudikapen subjektiboagaz.\nItaliako Bolonia jaioterrian bizi izan zan Morandi bizitza osoan zehar, eta udak Grizzana-ko mendietan igaro zituan, Emilia-Romagna eskualdean. Haren logela-estudioan bizi eta bertan egin eban lan; leku berezia zan, natura hil baten itxurea ebana eta bertan, bere objekturik kutunenez inguratuta egoan artistea. Artisteak behin eta barriro konfiguratzen zituan eta etxeko objektu arruntak irudikatzeak eskaintzen dituan aukera amaibakoetan jarten eban arretea.\nMorandik Bolonia nekez itxi baeban be, denpora-bidaiari trebea zan. Artearen historiako ikasle saiatua izanik, askotariko iturrietara jo eban arte-ikasketetan. Atzera begira erakusketeak Morandiren lanaren alderdi jakin bat aztertzen dau: zelako eragina izan eban Antxinako Maisuen pintureak haren produkzinoan. 1920ko eta 1960ko hamarkaden artean egin zituan natura hilak ikertuz, erakusketeak loturak ezartzen ditu obra horreen eta margolari italiarrak miresten eta aztertzen zituan artisten obren artean. Ikerketa horrek agirian ipinten dituan mekanismoak, eragin edo jaubekuntzeagaz baino, lotuagoak dagoz Morandik haren aurretik egon ziran artistakaz zituan hautazko parekotasunakaz.\nAtzera begira erakusketeak hiru aurrekari ditu aztergai, bakotxa Europako herrialde batekoa, eta XIX. mende aurreko erreferentzia premodernistetan jarten dau atentzinoa: XVII. mendeko espainiar pinturea eta natura hilen tradizinoa; XVI. mende amaierea eta XVIII. mende hasiera arteko Boloniako margolariak; eta, azkenik, XVIII. mendeko Jean-Baptiste Siméon Chardin frantziar artista handiaren natura hilak eta genero-pinturak, izan be, Espainiako Urrezko Mendeko dramatismoz, seicento italiarreko naturalismoz, eta Chardinek eguneroko objektuen mundura ekarritako hurkotasunez busti zituan Morandik pitxer, botila eta kutxen irudiak.\nBolonian jaio eta bertan eban logela-estudioan egin zituan bere natura hil, loreontzi eta paisaje denporabakoak. 1907tik 1913ra bitartean Boloniako Arte Eder Akademian ikasi eta futurismo italiarragaz kontaktuan egon zan epe labur batez, hain zuzen, herrialdeko abangoardia ikonoklasteagaz. 1919–1920an, pintura metafísica mobimentu iragankorreko zenbait figurakaz bat egin eban, besteak beste, Carlo Carrà-gaz, Mario Sironi-gaz eta Giorgio de Chirico-gaz. Denpora tarte horren ondoren, Morandi bilaketa artistiko personalean sartu zan, natura hilaren generoa ikertuz, eta neurrizko haren konposizinoetako objektu bizibakoei ia antropomorfoa dan presentzia emon eutsen. Bigarren Mundu Gerraren ondoren, nazinoartean abstrakzinoa sortu zan, eta ordena eta heterodoxia artistikoa itzuli ziran.\nAtzera begira: Giorgio Morandi eta Antzinako Maisuak erakusketearen inaugurazinoko argazki ofiziala. Ezkerretik eskumara: Petra Joos, komisarioa, Lorea Bilbao, Euskera eta Kultura Diputadua; Bingen Zupiria, Eusko Jaurlaritzako Kultura eta Hizkuntza Politika Sailburua; Rafael Orbegozo, Iberdrolako Lehendakaritzarako Aholkularia; eta Juan Ignacio Vidarte, Guggenheim Bilbao Museoko Zuzendari Nagusia:


Saint-Lizier - Wikipedia, entziklopedia askea.\nSaint-Lizier (frantsesez eta ofizialki: Saint-Lizier) Okzitaniako udalerri bat da. Administratiboki Frantziako Ariège departamenduan dago, Okzitania eskualdean. 2013an 1472 biztanle zituen.\nKantonamendu canton of Saint-Lizier\n43° 00′ 06″ N, 1° 08′ 13″ E / 43.0017°N,1.1369°E / 43.0017; 1.1369Koordenatuak: 43° 00′ 06″ N, 1° 08′ 13″ E / 43.0017°N,1.1369°E / 43.0017; 1.1369\nCaumont, Gajan, Montégut-en-Couserans, Montgauch, Montjoie-en-Couserans, Moulis, Saint-Girons eta Lorp-Sentaraille\n1.357 (2018ko urtarrilaren 1a)\n771 (%56.8) 647 (%47.7)\n2007an Saint-Lizier udalerrian erroldatutako biztanleak 1.457 ziren. Familiak 616 ziren, horien artean 168 pertsona bakarrekoak ziren (48 bakarrik bizi ziren gizonak eta 120 bakarrik bizi ziren emakumeak), 268 seme-alabarik gabeko familiak ziren, 132 seme-alabak dituzten bikoteak ziren eta 48 seme-alabak dituzten guraso-bakarreko familiak ziren.\n2007an 743 etxebizitza zeuden, 623 familiaren etxebizitza nagusia ziren, 62 bigarren erresidentzia ziren eta 58 hutsik zeuden. 685 etxeak ziren eta 55 apartamentuak ziren. 623 etxebizitza nagusietatik 502 bere jabearen bizilekua ziren, 92 alokairuan okupaturik zeuden eta 29 doan lagata zeuden; 2 etxek gela bat zuten, 8 etxek bi zituzten, 81 etxek hiru zituzten, 200 etxek lau zituzten eta 332 etxek bost zituzten. 423 etxek euren parking plaza propioa zuten azpian. 267 etxetan ibilgailu bat zegoen eta 300 etxetan bat baino gehiago zituzten.\nSaint-Lizier udalerriko biztanleria-piramidea 2009an .\n2007an lan egiteko adina zuten pertsonak 811 ziren, horien artean 561 aktiboak ziren eta 250 inaktiboak ziren. 561 pertsona aktiboetatik 505 lanean zeuden (252 gizon eta 253 emakume) eta 56 langabezian zeuden (31 gizon eta 25 emakume). 250 pertsona inaktiboetatik 138 erretiraturik zeuden, 47 ikasten zeuden eta 65 "bestelako inaktibo" gisa sailkaturik zeuden.\n2009an Saint-Lizier udalerrian 628 unitate fiskal zeuden, 1.333 pertsonek osaturik. Pertsona bakoitzeko diru-sarrera fiskalaren mediana urteko 20.407 euro zen.\n2007an zeuden 91 komertzioetatik, 7 erauzte enpresak ziren, 2 janari enpresak ziren, 2 bestelako produktu industrialen fabrikazioko enpresak ziren, 12 eraikuntza enpresak ziren, 26 ibilgailuen saltze eta konpontze enpresak ziren, 2 garraio enpresak ziren, 7 ostalaritza eta jatetxe enpresak ziren, 1 finantziazio enpresa zen, 3 higiezinen enpresak ziren, 11 zerbitzu enpresak ziren, 13 administrazio publikoko enpresak ziren eta 5 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 19 zerbitzu publikoetatik, 1 posta bulegoa zen, 1 funeraria, 3 ibilgailuen konpontzeko eta nekazaritza tresnetako lantokiak, 1 ibilgailuen alokairu bulegoa, 2 igeltseroak, 2 margolariak, 2 zurginak, 2 iturginak, 1 eraikuntza enpresa, 1 ile apaindegia eta 3 jatetxeak.\n2009an zeuden 16 establezimendu komertzialetatik, 4 supermerkatuak, 1 brikolaje denda handia zen, 2 okindegiak, 2 arropa dendak, 1 etxerako tresna denda zen, 1 zapata-denda zen, 2 altzari dendak, 1 kirol-denda zen, 1 drogeria zen eta 1 lore-denda zen.\n2000. urtean Saint-Lizier udalerrian 19 nekazaritza-ustiategi zeuden, 522 hektarea erabiltzen.\n2009an tratamendu laburretarako ospitale 1 , iraupen erdiko (jarraipen eta errehabilitazio) tratamenduetarako ospitale 1 bat, psikiatriko 1 bat, urgentzia zentro 1 bat, amatasun-klinika 1 bat eta 2 anbulantzia zegoen.\nMontjoie-en-Couserans (1,7 km)\nSaint-Girons (1,8 km)\nGajan (2,3 km)\nTaurignan-Vieux (3,5 km)\nGanac (3,6 km)\nLorp-Sentaraille (3,9 km)\nAzken aldaketa 16 martxoa 2021(e)an, 14:43(e)tan\nOrriaren azken aldaketa: 16 martxoa 2021, 14:43.


oihane mendizabal | Irati Irratia oihane mendizabal – Irati Irratia\n25 maiatza, 2022 25 maiatza, 2022 Irati Irratia\tArtzibar, Berriak, Elkarrizketak, Kultura\taranzadi zientzia ekartea, Artzi, indusketak, oihane mendizabal, Ondarea, Zaldua\tLeave a comment\nUrtez urte izaten ditugu Aranzadi Zientzia elkarteko kideak gure zonaldean indusketa lanak egiten. Indusketa lan horiek egiteko kanpainak abiatzen dituzte zenbait bolondresen laguntzarekin. Aurten ere honela eginen dute eta izen emate kanpaina abiatu dute udarako. Zaldua eta Artziko indusketak eta indusketa lanak nolakoak diren ezagutzeko Aranzadi Zientzia elkarteko Oihane Mendizabal izan dugu gaur gurean. Inork […]\nArtziko indusketa lanek termetako labeak utzi ditu agerian\n26 abuztua, 2021 26 abuztua, 2021 Irati Irratia\tArtzibar, Berriak, Elkarrizketak, Kultura\tarantzadi zientzia elkartea, arkeologia, Artzi, indusketak, oihane mendizabal\tLeave a comment\nAurkikuntza zirraragarriak egiten ari dira Artzin. Horretarako 15 bat lagunek sortutako ekipoak lanean jardun du aurten eta Termetako eraikina guztiz perimetratu dute. Ez hori bakarrik bertan egondako labeak azaleratu dituzte. Hau guztia azaltzeko larunbatean bisita gidatuak antolatu ditu Aranzadi Zientzia Elkarteak . Hau guztiaren inguruan, ohikoa den moduan, Oihane Mendizabalekin solastu gara. Bisita gidatuak euskarazko […]\nEgun On, Auñamendi! Iruñeko hilerrian eta Artziko indusketa lanak\n26 abuztua, 2021 26 abuztua, 2021 Irati Irratia\tEgun on, Auñamendi!\tarantzadi zientzia elkartea, Artzi, Egun on Auñamendi, euskara, Hizkuntz eskubidea, Iruñeko hilerrian, oihane mendizabal, xanti begiristain\tLeave a comment\nSaioa Xanti Begiristainen kolaborazioarekin hasi dugu. Gaurkoan Iruñeko Hilerrian idazkia ekarri digu, bertan gertatutako hizkuntz eskubide zapalketa salatzeko. Ondoren, Artzira egin dugu salto, larunbatean indusketa lanetara bisitak antolatu baititu Aranzadi Zientzia Elkarteak. Noski honen inguruan Oihane Mendizabalekin solastu gara. Izenburua: Abuztuaren 26ko saioa Iraupena: 2 ordu 30 minutu Klikatu hemen saioa jaisteko\nEgun On, Auñamendi! Aranzadi elkarteko indusketa kanpaina\n2 ekaina, 2021 2 ekaina, 2021 Irati Irratia\tEgun on, Auñamendi!\tarantzadi zientzia elkartea, Artzi, auritz, Eder Martinez, Egun on Auñamendi, oihane mendizabal, Zaldua\tLeave a comment\nGaurkoan indusketa kanpainaren inguruan aritu gara Aranzadi Zientzia elkarteko bi kiderekin. Alde batetik, Oihane Mendizabal izan dugu kanpainaren nondik norakoak azaltzen bera Artzi eta Zalduako indusketen zuzendari lanak egiten baititu. Bestetik, Eder Martinez izan dugu Zalduako indusketa lanetan bizitakoak kontatzen. Izenburua: Ekainaren 2ko saioa Iraupena: 2:35 ordu Klikatu hemen saioa jaisteko\nEgun On, Auñamendi! Beste normaltasun bat eta Artziko indusketa lanak\n27 abuztua, 2020 27 abuztua, 2020 Irati Irratia\tEgun on, Auñamendi!\tarantzadi zientzia elkartea, artzibar, Egun on Auñamendi, oihane mendizabal, xanti begiristain\tLeave a comment\nOstegunetan kolaborazioak izaten ohi ditugu eta horietariko bat Xanti Begiristain Madotz laguna da. Gaurkoan berak euskaratutako Beste Normaltasun bat testua ekarri digu. Ondoren, Artzira jo dugu, bertako indusketa lanetatik Aranzadi zientzia elkarteko kidea den Oihane Mendizabal azken aurkikuntzen inguruan elekatu zaigularik. Izenburua: Abuztuaren 27ko saioa Iraupena: 2:35 ordu Klikatu hemen saioa jaisteko


Hezkuntzako sektore publikoan maiatzaren 22rako deitutako grebarako gutxieneko zerbitzuak - Eusko Jaurlaritza - Euskadi.eus\nCCOO, UGT, ANPE, STES, CSIF eta CSIF UNIVERSIDAD erakunde sindikalek 24 orduko grebarako dei egin dute 2012ko maiatzaren 22rako. Deialdi horrek “Espainiaren esparru geografiko eta juridikoaren barruan hezkuntzaren arloko herri‑administrazioetako langile eta funtzionario publiko guztiek egiten dituzten lan- eta funtzionario-jarduera guztietan eragingo du, atzerriko hezkuntza-administrazioaren mendeko langile kontratatuek eta funtzionarioek —Instituto Cervantes erakundekoak barne— egiten dituzten lan-eta funtzionario‑jarduerak barne; hau da, Estatuko hezkuntza-administrazioaren, tokiko administrazioaren, kanpo-zerbitzuko hezkuntza administrazioaren, Instituto Cervantes erakundearen eta unibertsitatearen mendeko funtzionario eta langile guztiengan du eragina.”\nDeitutako lanuztea 2012ko maiatzaren 22an izango da, 0:00etatik 24:00etara.\nHorregatik guztiagatik, Enplegu eta Gizarte Gaietako sailburuak, Eusko Jaurlaritza eskuordetuz, 2012ko maiatzaren 18ko Aginduan, honako hau\nLehena.‑ Euskal Autonomia Erkidegoan sektore publikoko langile guztiek 2012ko maiatzaren 22rako, ordu-tarte desberdinetan, deialdia egin zaien grebarako eskubidea balia dezakete, betiere ondoren adierazten diren funtsezko prestazioak eta horien ondoriozko gutxieneko zerbitzuak atxikita:\nIkastetxe publikoetan, unibertsitate-zentroetan eta haurreskoletan, ondoren adieraziko diren zerbitzuak mantenduko dira honako langile hauekin:\na) Unibertsitateaz kanpoko hezkuntza:\nZentroetarako sarrera-kontrola bermatzeko, Zentro Publiko bakoitzeko: zuzendaritza-taldeko pertsona 1 eta urgazleen plantillako pertsona 1 goizeko txandarako eta beste bat arratsalderako.\nb) Haurreskolak Partzuergoa eta udal-titulartasuneko haurtzaindegiak:\nZentroetarako sarrera-kontrola bermatzeko, Zentro bakoitzeko koordinatzaile 1, edo ordezkatuko duen pertsona 1.\nHirugarrena.‑ Agindu honen aurreko idatz-zatietan bildutako gutxieneko zerbitzuak ezin dira aldatu horiek egiteko izendatuta dauden langileen aldaketa edo geldialdien ondorioz. Halakorik gertatuz gero, legez kanpokotzat joko dira eta horiek egiten dituztenak erantzule izango dira, eta erantzukizuna eskatuko zaie indarrean dagoen ordenamendu juridikoaren arabera.\nBosgarrena.‑ Grebaren deialdia egin duten sindikatuei eta Hezkuntza, Unibertsitate eta Ikerketa Sailari jakinarazi behar zaie Agindu hau, bete dezaten eta Eusko Jaurlaritzaren egoitza elektronikoan –Enplegu eta Gizarte Gaietako Saila- argitaratu behar da.\nSeigarrena.– Agindu hau aldeei jakinarazten zaien unean jarriko da indarrean.\nAgindua, 2012ko maiatzaren 18koa, Enplegu eta Gizarte Gaietako sailburuarena. Honen bidez bermatzen da Euskal Autonomia Erkidegoko hezkuntzaren sektore publikoan 2012ko maiatzaren 22rako deitutako grebak dirauen bitartean erkidegoari eman behar zaizkion funtsezko zerbitzuak beteko direla.


Nahia eta ezinA: aukerak.... BIDE ONEAN AL GAUDE?\naukerak.... BIDE ONEAN AL GAUDE?\negunero hartu behar ditugu erabakiak...... uneoro. gauza bat egitean ordea beste milaka alboratzen ditugu...... eta azken aldian sarriegi pentsatu izan dut erabaki bat gaizki hartzen dugunean atzera bueltarik ez dugula.....\nbide bati ekiten diogu onena dela uste dugulako, momentuan hori desiatzen dugulako edo hego haizeak eman digulako...... nork daki arrazoia...... baina bide bati ekiten diogu, ilusioz, gogoz, indarrez........\nbaina bide horri ekin diogunean bide asko atzean utzi ditugu eta hoietariko asko ez ditugu berriro ikusiko... baina agian besterenbat gure bideetan gurutzatuko da berriro ere..... eta orduan zer? aukeratu genuen autopista utzi eta irteera bat hartu behar dugu? garesti aterako zaigun ordainsaria (peajea) ordaindu beharko dugu orduan.....eta akaso bide horrek amaierarik ez du izango, edo amildegi batean bukatuko da..... eta ez, orduan ez dugu atzera bueltatzerik izango.......\neta zergatik eusten diogu orduan autopistari? erosotasuna, ohitura... zein da arrazoia???????\ngure bideak direnak direla ere, goza ditzagun eskaintzen dizkiguten ikuspegietaz......\nAutopistaren adibidea gustatu zait, eta horrexeri erantzungo dizut.... Zergaitik?? Oso erraza... Nondik doa jende gehiena??? bertatik... orduan zertarako apurtu burua? beraien bidea segi eta kito...\nAlperrak gara, alperregiak pentsatzeko, alperregi bide berriak probatzeko... "Donde va la genete, donde ba vicente..." horixe esaldi aproposena gure jarrerarentzat...\nEz izan ardi!!! bilatu zure bidea!!\nhori izaten da zailena, zein peaje aukeratu jakitea........\nni saiatzen naiz ardi ez izaten... indar guztiez saiatzen naiz.....\nSarri handiaren mikroipuintxo bat, ardien kontuaren karira:\nBa zen behin artzai bat, bere artaldea menditik jaitsi behar zuena. Oihu egin zien ardiei jaisteko, eta txakurra ere bidali zuen ardiak xaxatzera...\nArdiak azkar-azkar jaitsi ziren menditik, otsoa zetorrelako ustetan, hiltegiko hitzordura berandu zihoazela jakin barik...\nIpuin hau, baina ondo kontatuta, eta beste "Han izanik hona naiz" liburutxo maitagarrian.\neta zuretzat zer?


Asteon zientzia begi-bistan #236 - Zientzia Kaiera\n2019 urtea ondo hasteko, badugu astronomia arloko albiste garrantzitsu bat: NASAren New horizons zundak Ultima Thuleri egindako lehenengo argazkia bidali duela irakur daiteke Elhuyar aldizkarian. Horri esker, haren tamaina eta formaren informazioa jaso dugu: 35 km luze eta 15 km zabal da. Horretaz gain, bidali diren beste argazkiei esker ikusi dute objektu bakar bat dela. Elur-panpin baten itxura du, gainera Elhuyar aldizkariak azaltzen duenez. Ultima Thule ikertzeak eguzki-sistemaren sorrera argitzea du helburu.\nChang’e 4 zunda Ilargiratzea lortu du CNSA Txinako Espazio Administrazio Nazionalak, gizakiak gertutik sekula aztertu gabeko eremu batera gainera, Berriaren arabera. Aitken arroa gunean dago, Von Karman kraterrean, hain zuzen. Espazio zunda han dagoela, irrati frekuentzia baxuak, Ilargiaren lurrazala eta erliebea, eta haren konposaketa eta egitura ikertuko ditu. Horrez gain, neutroien eta atomo neutroen erradiazioa neurtuko du.\nAlbiste honek eman du zeresana adituen artean, jakina. Javier Armentia astrofisikari eta Iruñeko Planetarioaren zuzendariak dio Txinaren espazio programaren garapena “oso adimentsua” dela. Bestalde, Jose Felix Rojas astrofisikari eta EHUko Planeten Zientzien taldeko kidearen arabera, Txinak egindako balentria ez da “propaganda” kontua: “Espazioan dagoena komertzialki ustiatzeko aukerak ikusten ari gara dagoeneko”. Berrian landutako informazioan irakur daiteke.\nUrte berrian murgildu gara guztiz baina iazko gai garrantzitsu bat ekarri dugu gurekin: mikroplastikoak. Josu Lopez Gazpiok azaldu zigun moduan, itsas-uretara iristen diren mikroplastikoak bertako organismoetan pilatzen dira eta guk bizidun horiek jaten baditugu, gure organismora gehitzen ditugu mikroplastiko horiek. Philipp Schwabl eta bere lankideen hipotesia izan zen pentsatzea mikroplastiko horiek gizakion gorotzetan aurkitu ahal izango zirela baina lagin hori oso eskasa zen emaitzak adierazgarriak izateko (zortzi boluntario aztertu zituzten bakarrik). Beraz, gorotzetan mikroplastikoak detektatu direla esatea eta hori arriskutsua izatea ez da gauza bera. Lopez Gazpiok gogoratzen digun moduan, neurrigabeko kezka horiek saihestea da, hain zuzen ere, zientzia dibulgatzaileon funtziorik garrantzitsuenetako bat.\nIbai handien egoeraren azterketa zabala egin du Jim Best geologoak eta ikerketak kezka eragin du, Juanma Gallegoren artikuluan irakur daitekeenez. Zenbait esparrutako ondorioak azaldu ditu geologoak publikatu duen artikulu batean. Klima-aldaketa, kutsadura, ur erazteak eta ur desbideraketak dira aipatzen diren arazoak, besteak beste. Halaber, kanpoko espezieen sarrera aipatu du Bestek kontuan hartu beharreko arazoen artean. Ezagunak dira zebra muskuilua edo Karpa arrunta bezalako espezieek sortutako arazoak, baina ez dira bakarrak. Artikuluan ere irtenbideak proposatu ditu. Jaso dituen datu horiek guztiak “ezinbestekoak dira etorkizunean kudeaketa jasangarria egin ahal izateko”, aitortu du geologoak.\nFundación Española del Corazón (FEC) elkarteak dioenez, miokardio-infartuaren sintomak eta euren pertzepzioa ezberdina da gaitza pairatzen duen pertsonaren sexuaren arabera. Emakumeen kasuan okerragoa da eta gizonak baino %6 gehiago hiltzen dira gaixotasun kardiobaskularren ondorioz. Gizonek dituzten sintomak izan ditzakete emakumeek baina horietaz gain, ezohikoak direnak ere paira ditzakete, hala nola bizkarreko mina, sabelaren goialdean mina, ezohiko nekea etab. Zientzia Kaieran irakur daiteke.\nIsostasiaren oinarri fisikoa Arkimedesen printzipioan dago eta kontzeptua XIX. mendearen erdialdean sortu zen, César Toméren artikuluaren arabera. Isostasiaren inguruko teoriak zabaltzen hasi ziren George Airy eta John Pratt ikerlariei esker, besteak beste. Izena Clarence Duttonek eman zion eta lehenetarikoa izan zen Lurraren barneko dinamikan zituen ondorioei erreparatzen. Halere, XX. mendeko 60ko hamarkadara arte itxaron behar izan zen, plaken tektonikaren garapenarekin, isostasiak planteatzen zituen arazoak konpontzeko gai zen teoria bat aurkitzeko.\nNaima El Bani Altuna bilbotarrak Geologia ikasi zuen UPV/EHUn. Ondoren, Paleozeanografia masterra egin zuen Bordeleko Unibertsitatean. Hori bukatuta, Kanadara joan zen Artikoko foraminiferoak ikertzera eta handik, Norvegiara joan zen, non bere tesia egiten ari den orain. Unibertsitatea.net-ek egindako elkarrizketan geologoak azaltzen du txikitatik bazekiela zientzia ikasi nahi zuela. Horretaz gain, bere ikerketaren muina azaldu du: “Foraminiferoak oskoldun protista txiki batzuk dira. Uretan “flotatzen” bizi badira, foraminifero plantoniko deritzegu, eta itsas-hondoan bizi badira berriz, foraminifero bentoniko”.\nAzken urteetan, askotan ikertu dira lipidoak eta honekin batera, biomolekula hauen gaineko ezagumendua asko hazi da, Ekaia aldizkariko artikuluak dioenaren arabera. Hemen laburtzen den lanean zehazki matrizez lagundutako laser desortzio-ionizazio hegaldi denbora masa-espektrometria erabili da lipidoak identifikatzeko lagin biologikoetan. Lipidoak aztertzea lan konplexua da, espezie anitz daudelako zelularen ziklo metaboliko bakoitzean, eta kimikoki desberdinak izan arren euren masak oso antzekoak direlako.\nArgitalpen-data: 2019/01/06 · Atala: Dibulgazioa, Zientzia begi-bistan


barren.eus - Eduardo Arrillaga argazkilariaren lan bat saritu dute Asisafoto nazioarteko lehiaketan\nArgazkilarien artean sona handia hartzen ari den argazkilaritza lehiaketa da Asisafoto Eduardo Arrillagaren berbetan. "Epaimahaia osatzen duten lagunak ezagunak dira argazkilarion munduan eta haien irizpideak aintzat hartzen ditu gure gremioak". Horrez gain, diru asko banatzen dute saritan, 21.600 euro guztira, eta horrek ere erakargarri egiten duela aitortu du Arrillagak.\nHiru kategoriatan banatuta dago lehiaketa: gai librean ateratako argazkiak, natura eta haurtzaroa eta amatasuna. Azken kategoria horretan jaso du aksesita Arrillagaren Baseballand argazkiak, eta honenbestez, 300 euroko saria. 118 argazkilarik aurkeztutako 648 lanekin lehiatu behar izan du Arrillagaren lanak. Kategoriako sari nagusia Belen Caballero Sanchisek aurkeztutako argazki batek jaso du. Kategoria bakoitzean sari nagusia jaso duten argazkilariek 5.000 euroko sariak eskuratu dituzte. Saritutako argazki guztiekin katalogoa osatuko dute antolatzaileek eta han eta hemen zabalpena ematen saiatuko dira.\nDominikar Errepublikan horren ugariak diren beisbol eskoletan ateratako argazki sorta aurkeztu zuen lehiaketara Arrillagak. "Beisbol Liga Handietarako izugarrizko harrobia da Dominikar Errepublika. Azken hamarkadetako jokalari garrantzitsuenak irla txiki honetatik irten dira: Sammy Sosa, Juan Antonio Marital Sanchez, Pedro Martinez, e.a." Herrialdean hamabi ikastetxe daude heziketa eta beisbola uztartzen dituztenak eta horietan ikasten ari diren umeei argazkiak ateratzen aritu zen argazkilari elgoibartarra. 2008an joan zen azkenengoz Dominikar Errepublikara. Hamar urtez egin ditu joan-etorriak Ertamerikan dagoen herrialdera eta berriz itzultzeko irrikitaz dago, lagun on asko egin baititu han, eta baita egiteke baina buruan dituen argazki erreportaje proiektu ugari ere.


Ikonoskopio - Wikipedia, entziklopedia askea.\nIkonoskopiaren patentearen diagrama, 1931\nIkonoskopioa hasierako telebista-kamerek irudiak hartzeko zuten hodi katodikoa da. Ikonoskopioak dituen elektroi-izpiek irudi optikoa seinale elektriko bihurtzeko eginkizuna dute. Hodiak barruan zelula fotoelektriko txiki ugari duen mikazko xafla bat du (cm2 -ko 12.000 baino gehiago). Zelula horiek alde batean xaflarekin lotzeko zilarrezko tantoak dituzte, eta bestean zesiozko film sentikor bat, alegia, anodoaren eginkizuna duena. Hodi osoak zilarrez estalia du barrua. V.K. Zvorykin-ek asmatu zuen 1931n. 1930eko eta 1940ko hamarraldietako telebista-kamaretan erabili zen.


Euskararen Eguna ospatzeko ekitaldia egongo da igandean | El Diario Vasco\nAlto-urolaEuskararen Eguna ospatzeko ekitaldia egongo da igandean\nEuskararen Eguna ospatzeko ekitaldia egongo da igandean\nEkitaldia. Herriko gazteak Udal Aretoan aurrera eramandako ekitaldi batean. / GALILEA\nUxue Alberdiren «Aulki bat elurretan» liburuaren talde-irakurketa saioa aurrera eramango da Udalaren aretoan\nMIRYAM GALILEA ITSASO. Viernes, 1 diciembre 2017, 10:33\nEuskararen Nazioarteko Egunaren ospakizuna izango dugu igandean, abenduak 3, eta honekin bat egiteko asmoarekin ekitaldi txiki bat aurrera eramango da igandean bertan eguerdian herriko Udal Aretoan.\nNazioarteko Eusko Ikaskuntzak horrela aldarrikatuta, 1949ko abenduaren 3an ospatu zen lehenengo aldiz Euskararen Eguna Euskal Herrian eta hemendik kanpo ere (Parisen, Mexikon, Buenos Airesen, Caracasen, New Yorken eta beste hainbat lekuetan). 1995ean Eusko Jaurlaritzak eta Euskaltzaindiak bat eginik, Euskararen Nazioarteko Eguna instituzionalizatu egin zuten. Harrezkero, urtero egin da egunaren ospakizuna.\n«Itsason ere ez genioke egun honi hutsik egin nahi. Hori dela eta, ekitaldi xume bat antolatu dugu datorren iganderako, euskararen erabilera eta euskara bera sustatzeko asmoz», azaltzen dute Udal Batzordetik.\nEkitaldi honek helburu bikoitza izango du. Alde batetik, Uxue Alberdiren «Aulki bat elurretan» liburuaren talde-irakurketa saioa egingo da; eta bestetik, euskal literaturari ateak irekitzeko asmoz, Itsason irakurle taldea eratuko da.\nEkitaldia igandean, abenduak 3, eguerdiko 12:30etik 13:30era izango da, Itsasoko Udalaren Aretoan. Udaletik azaltzen dutenez, parte hartzaile bakoitzak liburu hau eskuragarri izango du, ondoren ere irakurketaz gozatu ahal izateko. Herritarrak animatu daitezen deialdia luzatzen dute Udaletik.\nAl lugar de las apariciones, con una visita guiada\nConcurso de fotografía de folklore del grupo Lurra\nLa Policía Municipal hace hincapié en el significado de la señal S-28\nSagardo Asteko argazki lehiaketaren sari banaketa larunbatean egingo da Bihar izango da Mintzodronomoa


Korrika 18: Eman Euskara Elkarri (bideoa) • ZUZEU\nKorrikaren 18garren edizioa Andoainen hasiko da martxoaren 14an, eta Baionan bukatu hil bereko 24ean. Eman Euskara Elkarri izango da 2013ko Korrikaren leloa. Korrika 18k euskalduntzen eta alfabetatzen ari diren milaka pertsonak omenduko ditu.\nEman Euskara Elkarri:\n“Korrika 18k Eman euskara elkarri dio, euskarak euskal herritarrok elkarrekin bizitzeko hizkuntza izan behar duelako. Elkarri hitz egiteko hizkuntza. Elkar entzuteko eta ulertzeko.\nEuskara UNESCOren hizkuntza gutxituen atlasean dago. Hizkuntza bizia da, baina ahula da bere egoera, eta oso kezkagarria lurralde batzuetan. Horregatik, botere publikoei dei egiten diegu euskara babesteko eta bultzatzeko neurriak ezar ditzaten. Baita norbanako eta erakunde guztiei ere euskara ikasi eta erabili dezaten, eta bere aldeko testuinguru soziopolitikoa sortu dezaten.”\n18, 2013, AEK, andoain, baiona, euskara, korrika\nPixa litro batekin, sei ordu elektrizitate


Aparkatu Dénia-(e)n - Aparkalekuak eta eremu urdina\nBILATU BESTE HIRI BATEAN\nAurkitu eta erreserbatu aparkalekua Denia ElParking-ekin. Konparatu aparkalekuak Denia osoan eta gorde% 70 arte. Aparkalekua eskaintzen dizugu, autoa bisitatu ahal izateko zentroa bisitatu ahal izateko. Parkea Denia-n merkea eta ez joan autoarekin. Aurreztu denbora eta dirua\nIkusi aparkalekua duten hiri guztiak\nAlderatu aparkalekuen prezioak eta aurreztu\nDoako ezeztatzea 24 h lehenagora arte\nSarrera mugagabeak zure erreserbarekin\nDénia(e)n hainbat aparkaleku daude. Hara joan behar zarenean, lasaitasun osoz utzi dezakezu autoa horietan. Bai aisialdirako bai laneko arrazoiengatik bazoaz Dénia(e)ra, zure plaza gurekin lan egiten duten aparkaleku publikoetako batean erreserbatzeko aukera eskaintzen dizugu. Aparkalekuari buruzko informazio guztira sar zaitezke bere fitxan: irekitzeko ordutegia, eskaintzen diren zerbitzuak, zure egonaldiak izango duen prezioa eta nondik sartu behar zaren bertara. Horrela, aurretik planifikatu ahalko duzu behar duzun guztia, Dénia(e)n aparkamendu bila denbora galtzen ibili beharrean.\nParking La Via\nCarrer de Diana, 21, 03700 Dénia, Alicante, España\nGozatu zure aparkalekua gurekin erreserbatzearen abantaila guztiez.\nBilatu aparkaleku gehiago Dénia(e)n\nIkusi parkimetroa duten hiri guztiak\nDénia(e)ko araututako aparkalekua\nAhaztu parkimetroaz eta txanponez\nLuzatu edo atera zure tiketa zauden lekutik\nJaso zure tiketari buruzko jakinarazpenak\nDénia(e)ko kaleetan aparkatu behar baduzu, jakin beharko zenuke horietako batzuetan bide publikoetan aparkatzea arautzen duen udal ordenantza aplikatzen dela. Araututako aparkalekuaren ordenantza horrek kale jakin batzuetan aparkatzeko gehieneko denbora mugatzen du, eta aparkatzeagatik ordaindu behar den tasa ezartzen du. Aparkatzeko muga egunez aplikatu ohi da, trafiko handieneko orduetan, eta eremu urdinez zedarritzen dira kaleetako aparkaleku horiek. Eremu urdineko tiketa zeure mugikorrarekin eroso ordaintzeko aukera eskaintzen dizugu guk, Dénia(e)ko parkimetroko app ofiziala erabiliz.\nAplikatzen diren tarifak Dénia(e)ko Udalak ofizialki ezarritakoak dira.\nGehienez egon daitekeen denbora 60 min\nGehienez egon daitekeen denbora 120 min\nKontsultatu Dénia(e)ko araututako aparkalekuak\nInvierno (del 1 de Octubre al 31 de Mayo) para la Zona Mercat y Zona Centro (Colón, Carlos Senti, Magallanes, Gandía Carbonell, Calle del Mar, Calderón y Parking de la Estación)\n- Lunes a viernes 9:30 a 13:30 y de 16:30 a 20:00 h\n- Sábados 9:30 a 13:30 h\nVerano (del 1 de Junio al 30 de Septiembre) para la Zona Mercat y Zona Centro (Colón, Carlos Senti, Magallanes, Gandía Carbonell, Calle del Mar, Calderón y Parking de la Estación)\n- Lunes a viernes 9:30 a 13:30 y de 17:00 a 20:30 h\nIkusi ordutegi osoa\nTiket bat atera


Ortorexia, janari osasunzaleak | Consumer\nOrtorexia, janari osasunzaleak\nGero eta handiagoa da elikagai osasungarriak bakarrik kontsumitzearekin obsesionatutako nahaste horren eragina\nIrudia: Ruta Kucinskaite\nIrudia: Kucinskaite ibilbidea\nOrtorexia obsesio bat da, edo osasunarekiko kezka larria, ahalik eta ongien jateari begira dagoena, eta nahaste larria bihur daitekeena. Elikagaiekiko sentimendu oso nabarmenak izaten dituzte. Haientzat, kontserbatutako produktu bat “arriskutsua” da, “artifiziala”, industrialki ekoitzitako elikagai bat, “osasungarria”, produktu biologiko bat… Gainera, urduri, hunkituta, zoriontsu edo errudun daudenean jateko gogo handia dutela ikusi da.\nHona hemen, besteak beste, Italiako La Sapienza Erromako Unibertsitateko Elikadura Zientzien Institutuko adituek nahasmenduaren diagnostikoa egiteko egindako aurretiazko azterketa baten emaitzak. Ikerketa horretan 404 pertsonak parte hartu zuten, eta %6,9ko ortorexia-prebalentzia kalkulatu zen. “Appetite” aldizkarian argitaratu berri den eta Ankarako (Turkia) ospitale batean bizi diren 318 medikuren artean egindako azterlan batean, parte-hartzaileen %45,5ek ortorexiarekin bateragarria den puntuazioa lortzen zutela kalkulatu zen.\nNola agertzen da?Ortorexia duten\npertsonek jaten duten horretan jartzen dute arreta; janaria beren pentsamenduen eta bizitzaren ardatza da. Oro har, haragia, koipeak, pestizidekin edo herbizidekin hazitako elikagaiak eta substantzia artifizialak dituztenak baztertzen dituzte. Baina osasuntsu jateko obsesioa harago doa, eta janaria prestatzeko moduaz eta janaria prestatzeko ontziez ere arduratzen dira. Denbora asko ematen dute menuak planifikatzen eta elikagaiak prestatzen. Elikadura-urratze txiki bakoitzak erruduntasun- eta frustrazio-sentimendu gero eta sendoagoak ditu. Baztertu egiten da “naturala” ez den guztia, eta horrek eragin oso negatiboa du pertsonaren bizitza sozialean. Pertsona horientzat pentsaezina da etxetik kanpo taberna edo jatetxe batean jatea.\nArrisku handiagoa talde espezifikoetan\nNormalean, ortorexiaren prebalentzia handiagoa da pertsona oso zorrotz, kontrolatu eta zorrotzetan, beren buruarekin eta besteekin. Bere nortasuna muturrekoa izan ohi da; dena edo ezer ez. Emakumeak, nerabeak eta kulturismoa edo atletismoa bezalako kiroletan dihardutenak dira talderik ahulenak; izan ere, oro har, oso sentikorrak dira elikagaien balio elikagarriarekiko eta horrek gorputz-irudian edo irudian duen eraginarekiko.\n“Osasuntsu” jateko obsesioa muturrera eramaten denean, puntu bat iristen da: janariaren inguruan dabil dena; jaten dutena kontrolatzea, debekuak ezartzea eta janariak xehetasunez programatzea lehentasun bihurtzen da egoera bakoitzeko jabe, seguru eta lasai sentitzeko.\nPertsona horiengan perfektua izateko nahia nabari da, eta hori bat dator anorexia eta bulimia nerbiosoekin, besteak beste.\nSteven Bratman sendagile estatubatuarrak ortorexia terminoa asmatu zuen 90eko hamarkadaren amaieran, berak asaldura horren sintomak jasan ondoren, eta jarraibide batzuk ezarri zituen janariarekiko jokabide edo portaera kaltegarriak identifikatzen laguntzeko. Test hori -Bratman-en aldatua- lagungarri izan daiteke diagnostikorako:\nEgunean hiru ordu baino gehiago pasatzen dituzu zure dietan pentsatzen?\nHainbat egun lehenago prestatzen dituzu otorduak?\nJanariaren nutrizio-balioa gozamena baino garrantzitsuagoa dela uste duzu?\nBizi-kalitatea gutxitu al da zure dietaren kalitatea handitu ahala?\nZure buruarekin zorroztu al zara denbora honetan?\nHobetu al du autoestimua osasuntsu elikatuz?\nElikagai “onak” jateko gustuko zituen elikagaiak jateari uko egin dio?\nKanpoan bazkaltzeko orduan, arazoak sortzen ditu zure dietak, eta horrek familiarengandik eta lagunengandik aldentzen du?\nErrudun sentitzen da bere erregimena ezkutatzen denean?\nBakean sentitzen da bere buruarekin, eta uste du dena kontrolpean dagoela osasuntsu jaten duenean?\nLau edo bost galderari baiezkoa emanez gero, elikadurari dagokionez gehiago erlaxatu behar da. Galdera guztiei baiezko erantzuna emanez gero, elikadura osasuntsuarekiko benetako obsesioa lortzen da.\nOsasun publikoaren arloan, gero eta ikertzaile gehiagok erabiltzen dute ORTO-15 baheketa-testa, ortorexiak osasun publikoko arazo gisa duen garrantzia ezagutzeko. Doninik eta Italiako La Sapienza Erromako Unibertsitateko Elikadura Zientzien Institutuko laguntzaile batzuek baliozkotutako galdeketa da, eta, adituen arabera, baliagarria da pertsonen portaera obsesibo-konpultsiboa ebaluatzeko, ortorexia duten pertsonen ohiko portaera.\nNola eragiten die osasunari eta bizitza sozialari?Dieta gogorragoa egiten den heinean, organismoaren ohiko funtzionamendurako oinarrizkotzat jotzen diren elikagaiak\nalde batera uzten badira, egoera nahiko larriak gerta daitezke: desnutrizioa, anemia, bitamina- eta mineral-gabezia anitzak eta infekzio-arrisku handia, besteak beste.\nGaixotasun horrek, nagusiki, honako ondorio hauek ditu gizartean eta bizitzan:\nEtxetik kanpo jateari uko egiten dio tentazioak saihesteko eta bere teorien aurkakoa delako.\nLagunak eta senideak elkarrengandik urruntzea, janariari buruzko arau zorrotzen inguruan baitabil mundu guztia.\nIzaera aldaketak: nahaste horrek sortzen duen isolamendua dela eta, pertsonak izaera narritagarria eta mikatza hartzen du.\nGurpil zoro bat sortzen da, afektuzko poztasunik ezagatik, eta horrek janariarekiko kezka are handiagoa dakar.\nOrtorexiari aurre egin\nPrebentzioan eta diagnostiko goiztiarrean jarri behar da arreta, zenbat eta lehenago diagnostikatu, orduan eta hobea baita gaixotasunaren pronostikoa. Ikuspegi dietetiko eta nutrizionaletik, tratamenduaren helburuak dira, lehenik eta behin, pertsonaren gutxieneko nutrizio-eskakizunak betetzea. Pixkanaka oinarrizko elikagai gehiago eman behar dira, maila egokira iritsi arte, tratamenduaren hasieran adina, sexua, neurria eta pisu erreala kontuan hartuta.\nHorrekin batera, elikadura-ohiturak berregituratu egin behar dira, dieta osoa, orekatua eta egunean zehar ondo banatua izan dadin. Eguneroko elikaduran sartu behar diren elikagaiak pertsonak berez irensten duenaren arabera ezarri behar dira, eta haien aniztasuna eta kopurua areagotu egin behar dira tolerantziaren eta bilakaeraren arabera. Hori dela eta, funtsezkoak dira haien motibazioa eta orientabide dietetikoak onartzeko jarrera.\nHasieran baztertu diren elikagaiak pixkanaka sartu behar dira. Oro har, terapeutak azalduko du zein garrantzitsua den elikadura askotarikoa eta osoa egitea, eta egunero sartuko du organismoak ongi funtziona dezan behar adina oinarrizko elikagai.\nelikadura janari ortorexia-eu sano trastorno